DŽozef Bajden: SAD čvrsto podržavaju integraciju Ukrajine u NATO | Hronika\nPočetna strana > Hronika > DŽozef Bajden: SAD čvrsto podržavaju integraciju Ukrajine u NATO\nDŽozef Bajden: SAD čvrsto podržavaju integraciju Ukrajine u NATO\nKijev – Američki potpredsednik DŽozef Bajden rekao je u Kijevu da SAD "čvrsto podržavaju" integraciju Ukrajine u NATO, i pored protivljenja Rusije toj ideji.\nBajden je posle razgovora sa ukrajinskim predsednikom Viktorom Juščenkom, na zajedničkoj konferenciji za stampu, izrazio uveravanja Jušcenku da rusko-američko približavanje u koje je krenula nova američka vlada neće ići "na štetu" Ukrajine.\n"Što se tiče obnove odnosa sa Rusijom, uveravam vas.. da to neće ići na štetu Ukrajine. Naprotiv, mislim da će to biti dobro za Ukrajinu", rekao je Bajden pred novinarima.\n"Ako se opredelite za evroatlantsku integraciju... mi ćemo vas u tome čvrsto podržati", rekao je on.\nBajden je rekao da ponavlja da SAD ne priznaju nikakve sfere uticaja, "niti ičije pravo da vam diktira kojoj alijansi treba da pripadate ili koje odnose da imate", rekao je Bajden u aluziji na Rusiju, navodi agencija Frans pres.\nUkrajinski predsednik Viktor Juščenko ponovio je da je NATO najbolji način da se garantuje bezbednost Ukrajini.\n"Jedno od glavnih pitanja je nacionalna bezbednost. Živimo u teškom svetu. Teritorijalni integritet, suverenitet i slobode zavise od naših odnosa sa susedima", rekao je Juščenko posle sastanka s Bajdenom.\nBajdenova poseta Ukrajini i kasnije Gruziji, dvema prozapadnim bivšim sovjetskim republikama, događa se dve nedelje posle posete američkog predsednika Baraka Obame Rusiji u nastojanju da "resetuje" bilateralne odnose koji su se jako pogoršali za vreme njegovog prethodnika DŽordža Buša.\nU Moskvi je portparol ruskog ministarstva spoljnih poslova rekao je da Rusija neće "monopolisati" kontakte sa bivšim zemljama Sovjetskog saveza ali da će "pažljivo" pratiti posetu američkog potpredsednika Bajdena Ukrajini i Gruziji.\n"Mi ćemo pažljivo pratiti šta se dešava, tim pre što se radi o zemljama sa kojima se graničimo", rekao je Andrej Nesterenko.\nOn je rekao da Rusija neće uzurpirati bilo čija prava i da je suverena volja svake zemlje da bira svoje partnere u međunarodnoj saradnji ali da je važno da se to radi na "trasparentan način bez duple igre i da se ne čini na štetu tuđih interesa".


Nenad Popović je rekao da je za projekte izdvojeno 100 miliona dinara i dodao da su budućnost Srbije nove tehnologije, inovacije i žensko preduzetništvo.\nOsim toga, dodao je Popović, održano je i 15 konferencija i okruglih stolova kojima je prisustvovalo 1.417 učesnica, organizovane su tri studijske posete dobitnicama grantova i održana su dva velika takmičenja u oblasti inovacinog preduzetništva i ideja.\n"Više od 95 odsto svih prijava dolazi od strane muškaraca iako danas na beogradskom i drugim univerzitetima ima više diplomiranih žena. U inovacionom preduzetništvu situacija je drugačija", rekao je Popović.\nMinistar je ukazao da je takav trend i u Evropi i čak i u razvijenijim zemljama poput SAD i Izraela, kao i da sve zemlje imaju slične programe sa željom da što više žena, kako onih iz gradskih tako i ruralnih sredina, najborazovanijih ali i onih sa osnovnom i srednjom školom, budu motivisane da pokrenu sopstveni biznis.\n"Sigurni smo da je budućnost Srbije i Evrope u inovacionom preduzetništvu, a da bismo imali dobro inovaciono preduzetništvo moramo da imamo što više žena u njemu", podvukao je Popović.\nOrlić: Vučić i njegova politika neprobojna barikada za povratak tajkuna i lopova 10\nMihajlović: Ne znam da postoje trke za premijera 10\nVulin: Ne smemo da ćutimo o srpskim žrtvama 15\nSKANDALOZNO: Srbi cinkarili Srbe na severu KiM! 7580\nSZO za Evropu saziva Panevropsku komisiju zbog pandemije\n15:29 August 11, 2020\nRamadani: Testovi iz Srbije nisu ni korišćeni\n15:12 August 11, 2020


Sertifikati :: Saga\nJump to:the main navigationto servicesthe page navigationthe contentSagaRootlineHome > O nama > SertifikatiPretraga\tSearch forLanguagesrpengKontaktnewfrontier.euMain navigationO namaOsnovni podaci o preduzećuUspeh izražen brojevimaIstorijatMisija i vizijaNaše kompanijeMenadžmentOblasti poslovanjaReferenceSertifikatiČlanstvo u udruženjimaPravna poukaIzjava o privatnosti podatakaVestiProizvodi & RešenjaSaga Scanning CenterDigitalna transformacijaTelepresenceKontakt centriVirtuelizacijaInfrastrukturaPoslovna rešenjaInovacijaMultikanalni sistemi za pristup podacimaTelekomunikacijeDruštvena kolaboracijaiBankingMobilna kancelarijaCloud i Managed servisiInfrastruktura kao servisManaged Network Operation CenterSecurity Operation CenterUspešni projektiKontakt centriTelekomunikacijeTelepresence sistemiInfrastrukturni projektiDMS u Službenom listu CGPodrška klijentimaCentar za reklamacije korisnikaSektor za brigu o korisnicimaWeb mailKarijeraKarijera u SagiPonuda poslovaPrijavite se za posaoPrijavite se za praksuSales i marketing akademijaInIn akademijaSecurePath-2016Etay MaorFotografije sa SecurePath 2016 konferencijeO namaOsnovni podaci o preduzećuUspeh izražen brojevimaIstorijatMisija i vizijaNaše kompanijeMenadžmentOblasti poslovanjaReferenceSertifikatiZaštita životne sredine i bezbednost na raduČlanstvo u udruženjimaPravna poukaIzjava o privatnosti podatakaVestiSertifikati Upravljanje kvalitetom, upravljanje zaštitom životne sredine i upravljanje zaštitom zdravlja i bezbednošću na radu kao integrisani sistemi menadžmenta deo su ukupnog upravljačkog mehanizma u „Sagi“. Njima se pridružuju i sistem za upravljanje uslugama u oblasti IT-a i sistem za upravljanje bezbednošću informacija. Uspostavljanje svih sistema menadžmenta je strateško opredeljenje organizacije. Sistemi su građeni na osnovu procesnog modela i zadovoljavaju sadašnji stepen tehničko-tehnološkog i organizacionog razvoja "Sage" i zahteve relevantnih međunarodnih standarda iz ovih oblasti. Sertifikacija, odnosno provera usaglašenosti sistema menadžmenta sa zahtevima standarda ISO 9001, ISO 14001, OHSAS 18001, ISO/IEC 20000-1 i ISO/IEC 27001 se radi na nivou kompanije. Sertifikati su važeći za sledeći delokrug rada: Razvoj i projektovanje sistema Upravljanje projektima Realizacija rešenja Tehnička podrška Distribucija opreme Pružanje usluga u oblasti informaciono-komunikacionih tehnologija Vesti


Izmenama Zakona o budžetskom sistemu ispunjava se uslov MMF – Nadlanu.com\nIzmenama Zakona o budžetskom sistemu ispunjava se uslov MMF\nBEOGRAD, 17. septembra 2010. (Beta) – Vlada Srbije usvojila je u petak Predlog izmena i dopuna Zakona o budžetskom sistemu, kojim se jača fiskalna odgovornost i ispunjavaju uslovi za odobravanje pete revizije kreditnog aranžmana Srbije za Međunarodnim monetarnim fondom (MMF).\nKako je agenciji Beta rečeno u Ministarstvu finansija Srbije, predloženim izmenama i dopunama u Zakon o budžetskom sistemu unete su sve odredbe o fiskalnoj odgovornosti dogovorene sa MMF-om, tako da se odustalo od usvajanja posebnog zakona o fiskalnoj odgovornosti.\nPredloženim izmenama i dopunama Zakona o budžetskom sistemu, usvojenim na telefonskoj sednici Vlade Srbije, određeno je da ciljni godišnji fiskalni deficit u srednjem roku u proseku iznosi jedan odsto bruto domaćeg proizvoda (BDP), navodi se u saopštenju.\nU godinama recesije fiskalni deficit može da bude veći, ali će u periodima ekonomskog rasta biti manji od jedan odsto BDP-a ili će biti ostvarivan suficit. Definisano je i da dug države, ne uključujući obaveze po osnovu restitucije, ne može da bude veći od 45 odsto BDP-a, navodi se u sapopštenju.


Radnicima RiTE Stanari povećana plaća, 300 KM za zimnicu, oko 1.500 KM za godišnji - Index.ba\nŠta su na današnjoj sjednici Vijeća sigurnosti UN-a poručili predstavnici Srbije i Hrvatske\nSporazumom između menadžmenta kompanije “EFT Rudnik i Termoelektrana Stanari” i sindikalne organizacije, koji je u januaru stupio na snagu, uvedene su brojne pogodnosti i benefiti za radnike, na kojima bi im pozavidjeli brojni radnici ne samo u realnom, nego i javnom sektoru.\nPlaća radnika u RiTE Stanari od Nove godine je povećana za pet posto, dok će za zimnicu i ogrjev dobiti 300 KM, te blizu 1.500 KM za godišnji odmor.\nSporazumom su povećane plate za pet posto za 2022. godinu, kao i troškovi prijevoza. Novac je izdvojen i za sportske aktivnosti Sindikalne organizacije od 2.000 KM, pomoć za ogrjev i zimnicu je sa 280 КM u u 2021. godini povećana na 300 КM u neto iznosu u 2022. godini, a isplata regresa za korištenje godišnjeg odmora se sa 1.415 КM povećala na 1.474 КM u neto iznosu u ovoj godini.\n– Pomenuti sporazum, koji predstavlja dobru saradnju sindikata i poslodavca, kao i kvalitetan socijalni dijalog, primjenjivat će se uz zaključeni kolektivni ugovor “EFT Rudnik i Termoelektrana Stanari” d.o.o. Stanari – naveli su u Savezu sindikata RS-a.\nPodsjećamo, EPBiH će sa RiTE Stanari u ovoj godini realizirati kupovinu još 620 hiljada tona uglja za FBiH. Kao razlog nabavke navode smanjenu isporuku iz Rudnika uglja Kreka. Međutim iz Sindikata ovog Rudnika kažu kako nemaju osnovnu pomoćnu mehanizaciju, buldožer, ni rovokopač i da nisu u mogućnosti da ostvari veći proizvodni rezultat. U ovo stanje su, kako kažu, dovedeni svjesno, kako bi se mogli realizirati višemilionski ugovori sa dobro poznatim saradnicima.\nPrethodni članakVulin zabrinut: Povlačenje Vučića s čela SNS-a dovelo bi do destabilizacije Srbije. On je neosporni vođa\nNaredni članakNihad Mujakić ponovo postao član FK Sarajevo


PROTIV BLERA - Glas Podrinja\nPOKRET DVERI ODRŽAO PROTEST\nPokret Dveri održao je u subotu u Beogradu protest na kom je učestvovalo nekoliko hiljada ljudi. Skup je organizovan da bi, kako su naveli, ukazali na pogubnu politiku Vlade Srbije.\n-Miting Protiv Blerove Vlade organizovan je zato što smatramo da je dovođenje Tonije Blera za savetnika u Vladi ponižavajući potez premijera. Činjenica da je bivši gradonačelnik Šapca Dušan Petrović podržao ovaj čin jasno govori da mi trenutno u Skupštini nemamo opoziciju. Čovek koji je insistirao da se Srbija bombarduje 1999. godine, koji je krivac za više od 2.000 žrtava, uništenu infrastrukturu, bolnice, škole, srušene mostove, ne sme i ne može da bude učesnik političkog života u Srbiji. Takođe se jasno protivimo i ulasku Srbije u NATO iz istih razloga, rekao je Aleksandar Jakovljević iz šabačkog odbora Dveri, na konferenciji koju su organizovali na dan početka bombardovanja.\nMiloš Živković je najavio seriju protesta Dveri u većim gradovima Srbije, čiji će cilj biti prevremeni izbori.\n-To je način da se patriotske snage vrate u parlament i da se čuje reč većine srpskog naroda. Više od 50 odsto građana Srbije je protiv ulaska u EU i NATO. Većina građana Srbije je protiv smanjenja penzija i plata, rasprodaje srpskih fabrika, prodaje Telekoma i EPS i oni nemaju da iskažu svoj stav, rekao je Živković.\nDveri su svoje navode u formi zahteva predali Vladi Republike Srbije, a RTS molbu da kao nacionalna informativna kuća omogući sučeljavanje vanparlamentarne opozicije sa stavovima vlasti. Na subotnjem protestu okupljenima se obratio i reditelj Boris Malagurski.


Leskovčani prave najbolji ajvar u Srbiji | MEDIJA CENTAR BOR - Borski Info - centar - Gradjanska čitaonica Evropa\nAktuelno, Fotoreportaža, Reportaža, Zabava\n13. oktobra 2014. mc bor\tOstavite komentar\nBeograd – Bor 13. oktobar 2014.\nPrema mišljenju stručnog žirija, ali i posetilaca izabran je najajvar majstor manifestacije “Izađi mi na teglu” u Srbiji. Na pobedničko postolje popela se ekipa „Srednja škola Svetozar Krstić Toza – Vučija tim 2“ iz Leskovca.\n„Očekivali smo pobedu i nadali joj se. Kao najmlađa ekipa manifestacije imali smo veliku želju da pobedimo. Svi su nas pitali šta je tajni sastojak, ali moramo da razočaramo radoznale – nema tajnog sajstojka, samo trud i vera u sebe!“, istakao je pobednički tim iz Leskovca.\nU oštroj konkurenciji drugo mesto osvojio je tim “Vesele domaćice ” iz Opova, a treće mesto pripalo je ekipi “Moj Ajvar” iz Srbobrana.\nNajkreativnije ime nosi tim “I war” iz Kanjiže, a najlepši štand ima tim “Bakina tajna” iz Vranja.\nOvu jedinstvenu manifestaciju podržala je Turistička organizacija Beograda, ali i Uprava grada Beograda.\n“Zaista mi je drago da je grad deo ovako pozitivne manifestacije i da je Beograd ugostio sve one koji prave naš tradicionalni specijalite, jer je Srbija prepoznatljiva po ajvaru i ovo je najbolji način da pronađemo najrecept.”, izjavio je Dragomir Petronijević, član gradskog veća grada Beograda.\nNakon dva meseca portage za najboljim receptom, ekipa manifestacije “Izađi mi na teglu”, sa poslednjim sunčevim zracima oktobra, poklonila je Srbiji najbolji recept za 2014. godinu i pozvala sve koji nisu imali hrabrosti da prestave recept ove da budu deo manifestacije sledeće godine.\nOrganizacija “Bašta Mašta” pokrenula je ove godine jedinstvenu manifestaciju „Izađi mi na teglu“ koja je u osnovi zabavno-takmičarskog karaktera. Naime reč je o takmičenju u pripremi ajvara koje je organizovano u 15 gradova Srbije, kako bi se pronašao najajvar majstor u našoj zemlji, a bogatim zabavno edukativnim programom svi posetioci zabavili. Organizovna je manifestacija koja će biti autentičan turistički moment svakog grada u kom se organizuje, manifestacija o kojoj će se pričati cele godine.\nManifestacija “Izađi mi na teglu” predstavila je jedan drugi ugao Srbije i na moderan način pokazala da je moguće ostati tradicionalan!\nPrethodni članakPoraz košarkašica na startuSledeći članakOživimo naša izletišta


Gostujuće predavanje direktora Unije poslodavaca\nU utorak, 26.05.2015. godine u 12 časova na Visokoj poslovnoj školi strukovnih studija „Prof. dr Radomir Bojković“ Kruševac, gostujući predavač Škole bio je direktor Unije poslodavaca, prof. dr Slavenko Grgurević iz Beograda. Tom prilikom je za studente Škole održao predavanje na temu „Položaj malih i srednjih preduzeća i očekivanja mladih“. Prof. Grgurević je nakon svog izlaganja odgovarao na pitanja studenata zainteresovanih za temu položaja malih i srednjih preduzeća i mogućnosti mladih za pokretanje sopstvenog biznisa.\nProf. dr Slavenko Grgurević rođen je u Beogradu, gde je završio studije ekonomije, magistrirao i doktorirao na Ekonomskom fakultetu Univerziteta u Beogradu. Angažovan je u Institutu ekonomskih nauka u Beogradu kao viši naučni saradnik i ekspert za pitanja održivog razvoja. Specijalizirao iz oblasti energije, zaštite životne sredine i održivog razvoja u SAD, Nemačkoj, Francuskoj i Rusiji. Dr Slavenko Grgurević je vanredni profesor Beogradske bankarske akademije - Fakulteta za bankarstvo, osiguranje i finansije. Saradnik je brojnih naučnoistraživačkih i drugih institucija u svetu. Objavio preko 120 naučnih radova u zemlji i inostranstvu.\nOd osnivanja Škole, pa sve do danas, osnovna karakteristika obrazovanja u Školi je u kontinuiranom prožimanju teorijske i praktične nastave, kroz saradnju sa privredom. Jedan od načina ostvarivanja praktične nastave jesu gostujuća stručna predavanja koja studentima naše Škole drže uspešni biznismeni i istaknuti predstavnici privrede i upoznaju ih sa svojim iskustvima iz poslovne prakse.


Proširenje EU kao Titanik, Crna Gora ne napreduje\nPORTAL EU INSIDE PIŠE DA NAPRETKA NEĆE BITI SKORO\nCrnu Goru drma ozbiljna politička kriza, EU u nezgodnom položaju jer izgleda da podržava Đukanovića zbog geopolitičkih interesa\n07.04.2016. 18:50h Ažurirano: 10.02.2019. 22:51h\nPolitika proširenja Evropske unije ( EU ) prati put “Titanika”, a predvodnik u tom procesu, Crna Gora, u ozbiljnoj je krizi i ne može ozbiljno napredovati u pregovorima, piše portal “ EU insajd”.\nU tekstu se kaže da, emprijski gledano, Crna Gora, kada se u obzir uzmu drugi kandidati, stvarno jeste predvodnik u pregovorima, kako je to naveo predsjednik Evropskog savjeta Donald Tusk, jer je otvorila najviše poglavlja, i nijedno nije blokirano iz nekog razloga - neriješenih bilateralnih pitanja sa nekom od članica, kulturno-religijskih razlika, ili nečeg trećeg.\n“Problem je to što država pokazuje zanemarljiv napredak“, navodi se u tekstu, uz citiranje komesara za susjedsku politiku i proširenje , Johanesa Hana, da napredak na terenu, kada su u pitanju borba protiv korupcije i organizovanog kriminala, ostaje ograničen.\nU tekstu se navodi da Crnu Goru trese ozbiljna politička kriza, koja je pojačana nakon dobijanja pozivnice za članstvo u NATO-u. Situacija se znatno pogoršala nakon dobijanja poziva za članstvo u NATO kada su “proruske partije počele da organizuju masovne ulične proteste zahtijevajući ostavku premijera Mila Đukanovića, optužujući ga za korupciju i autoritarno vladanje. “Sve su ovo razumne tvrdnje, ali u geopolitičkom kontekstu one stavljaju EU u veoma tešku situaciju - da podržava nedemokratski režim zbog geopolitičkih interesa”, kaže se u tekstu. Dodaje se i da, iako članstvo u NATO nije preduslov za ulazak u EU , Brisel ga pozdravlja. “Dok ne uđe u NATO, rizik da Crna Gora iskoči iz kolosijeka je veliki, zbog ogromnog pritiska Rusije i Srbije”, navodi se.\nU tekstu se zaključuje da, imajući u vidu teške političke izazove sa kojima se Crna Gora suočava, i njenu geopolitičku orijentaciju, EU mora biti svjesna da Crna Gora neće napraviti ozbiljan napredak u pregovorima u skorije vrijeme.\nnapredak Crne GoreProširenje EU


Predsednica Evropske komisije očekuje deblokadu rada institucija BiH\nBeta 30. septembra 2021. 20:20\nBošnjački član Predsedništva BiH Šefik Džaferović izjavio je posle sastanka članova Predsedništva BiH sa predsednicom Evropske komisije Ursulom von den Lajen da ona očekuje da bude deblokiran rad institucija BiH.\n„Predsednica Evropske komisije je prvi put u BiH. Znali smo da ona snažno podržava naš evropski put, a i svih država Zapadnog Balkana“, rekao je Džaferović novinarima.\nDodao je da je bilo reči o ekonomskoj podršci BiH, kao i inicijativi „Otvoreni Balkan“.\n„Pre toga smo govorili o ‘Mini šengenu’, a zatim je EU došla sa Sporazumom o zajedničkom regionalnom tržištu koja ima iste principe kao i Šengen, ali to neko blokira. Dobio sam odgovor da će te stvari biti detaljno proverene i da će se videti šta je s realizacijom“, rekao je Džaferović.\nNaglasio je da se od zemalja regiona traži dogovor u vezi sa pitanjima, oko kojih je, kako je naveo, već postignut dogovor na ranijem samitu u Sofiji, kada su svi prihvatili ideju zajedničkog regionalnog tržišta.\nSrpski član Predsedništva BiH Milorad Dodik izjavio je u Istočnom Sarajevu da je smatra da je predsednica Evropske komisije privržena ideji proširenja EU, ali da se čini da „neki drugi nisu“.\n„Tamo ima i drugih glasova koji žele nešto drugačije. To je francuski glas i to je bilo vidljivo kod neispunjenja obećanja Severnoj Makedoniji“, rekao je Dodik.\nGovoreći o šansama da BiH udje u EU, on je ocenio da Evropa „sa svim svojim problemima očigledno nema potencijal da na tom planu napravi nešto“, zbog čega je pred BiH postavila 14 prioriteta koji su, kako je istakao, nesprovodivi.\n„Tražio da se ti principi redizajniraju i omekšaju i da se BiH što pre da status kandidata“, rekao je Dodik.\nJoš je naveo da je razgovarano o ekonomskim pitanjima i Ekonomsko-investicionom paketu, koji je EU napravila za Zapadni Balkan.\n„Svaka inicijativa koja dovodi do otvaranja granica i veće ekonomske aktivnosti je dobrodošla, kako god se ona zvala. U tom pogledu ćemo mi iz RS davati podršku“, rekao je Dodik.\nPoručio je da sastanak sa predsednicom Evropske komisije nije nikakav znak deblokade rada bh. institucija, ističući da deblokada neće ni rešiti probleme, već isključivo povlačenje odluke bivšeg Visokog predstavnika Valentina Incka o nametanju zakona o zabrani negiranja genocida.\nPredsednica Evropske komisije Ursula von der Lejen doputovala je danas popodne u Sarajevo, gde se sastala sa članovima Predsedništva BiH.\nPrethodno je, zajedno sa predsedavajućim Saveta ministara Zoranom Tegeltijom i premijerom Hrvatske Andrejem Plenkovićem svečano otvorila most Svilaj na reci Savi, koji povezuje BiH i Hrvatsku.\nGabriel Eskobar: „Neće biti rata u BiH, razgovarati o…\nPredsednik SDA Bosne i Hercegovine: „U narednom…\nPredsednica Hrvatskog nacionalnog veća: „Cilj da…\nFikret Abdić opozvan sa funkcije načelnika opštine Velika…\nZoran Tegeltija razgovarao sa Gabrijelom Eskobarom:…\nDritan Abazović: „Ne verujem da je Peruničić…


Ako još uvek imate ovaj mobilni - danas je zauvek prestao da radi\nAko još uvek imate ovaj mobilni – danas je zauvek prestao da radi\nA. J. 5. januara 2022. 09:59\nUkoliko ste još uvek verni vlasnik uređaja Blekberi, od danas je vaš mobilni telefon zauvek prestao da radi.\nNaime, svi uređaji Blekberi prestali su ispravno da funkcionišu jer kompanija koja stoji iza telefona gasi svoje preostale usluge i obustavlja svu softversku podršku za njih.\nKorisnici koji koriste Blekberije s BlackBerry OS 7.1 i BlackBerry 10 više neće imati pristup podacima i Blekberijevoj usluzi za razmenu poruka.\nFirma se 22. decembra 2021. godine oglasila saopštenjem:\n„Od 4. januara, uređaji koji pokreću nasleđene usluge i softver putem veze operatera ili Wi-Fi mreže više neće pouzdano da funkcionišu. To uključuje razmenu podataka, telefonske pozive, SMS i funkciju 911. Zahvaljujemo našim brojnim vernim kupcima i partnerima tokom godina“, napisali su.\nEvo šta treba uraditi da bi vam baterija na telefonu duže trajala\nKako piše The Guardian, Blekberi je 2009. godine držao 20% globalnog tržišta pametnih telefona, ali ubrzo su ga početkom 2010-ih prestigli uređaji s ekranom osetljivim na dodir kompanija kao što su Epl i Samsung.\nPametni telefoni s tastaturom nekada su bili statusni simboli poslovnih ljudi, političara i slavnih osoba.


Farma: Kristijan i Stanija ponovo završili u krevetu (VIDEO)\nNovember 11, 2015 Beba Rijaliti, Video Leave a comment\nStarleta i Golubović su opet bili izuzetno prisni, iako tvrde da su samo prijatelji.\nPopularni učesnici rijalitija, Stanija i Kristijan, imaju izuzetno prisan odnos u rijalitiju i navodno su razmenili i sočne poljupce, a ovo nije prvi put da je starleta završila u Golubovićevom krevetu.\nDvoje farmera se našlo pod jorganom i sve vreme su bili pripijeni jedno uz drugo. Starleti se Kristijan žalio kako je prevelik da bi stao u krevet, a dok su bili prekriveni šaputao joj je na uvce, a potom pokrio njihova lica kako ih kamera ne bi snimila.\nI, na kraju… Pogledajte video:\nČitaj još Farma: Farmerka priznala da je bila zlostavljana (VIDEO)\n« Farma: Gazda Miloš izabrao sebi sluge za ovu nedelju!\nFarma: Pogledajte kako je Tamara zbunila Radeta (VIDEO) »


Carinjenje pošiljki u Srbiji: Kako možemo unaprediti taj proces?\nRazvoj savremenih informacionih tehnologija, dostupnost Interneta pojedincu na globalnom nivou, rastući trend globalizacije u trgovini dobrima, potrebe i dinamika modernog života i globalni uticaj COVID-19 virusa na sve segmente ljudskog života samo su neki od razloga zašto elektronska trgovina i mogućnost kupovine iz fotelje, odnosno na klik, dobija ogroman značaj svugde u svetu.\nSvedoci smo i toga da je sve veći broj svetskih trgovinskih lanaca (Nike, Zara, itd.), online sajtova/platformi za trgovinu dobrima, ali i novih, malih, inovativnih biznisa već uveliko prisutan ili uzima sve učešće u ovom obliku trgovine robom.\nIpak, uprkos činjenici da je za nas kao konzumente ovih proizvoda sam proces poručivanja dobara, formiranja cene ukupnog troška i plaćanja preko Interneta relativno razumljiv i logičan, čini se da u pozadini cele priče postoji niz pravnih, finansijskih i logističkih začkoljica, koje sve skupa ili pojedinačno, mogu dovesti do toga da dobro za koje verujemo da smo ispravno poručili i platili zapravo ne bude u isporučeno na naš prag na način i pod uslovima kako smo očekivali.\nOva tema, čini se, u Srbiji je trenutno aktuelnija nego ikada, a sve zbog ukidanja besplatne isporuke sa sajta Aliexpress za našu državu – koja je podigla ogromnu prašinu u javnosti. Zbog toga, u nastavku teksta, govorićemo o tome kako iz perspektive carinskih propisa i uloge carinskih organa u čitavom postupku možemo pojednostaviti i unaprediti carinjenje ovakve vrste pošiljki, a samim tim i elektronsku trgovinu u Srbiji.\nKoji su najčešći izazovi prilikom carinjenja robe?\nOdnedavno je u Srbiji sa velikim interesovanjem počela diskusija na temu ukidanja besplatne poštarine od strane Ali Express-a za Srbiju i bavljenjem uzrocima ovakvoj promeni. Najčešća objašnjenja za ovakav razvoj događaja koja su se pojavljivala u novinama, na portalima, i generalno u e-commerce zajednici je da je globalna kriza izazvana pandemijom COVID-19 virusa dovela do toga:\nda je globlani avio saobraćaj, kojim se dobra poručena putem Interneta najviše prevoze, značajno opao;\nda su poštanski operatori (kod nas Pošta Srbije) usled smanjenog ljudskog kapaciteta zbog štrajka postali preopterećeni i da jednostavno ne stižu da procesuiraju sve pošiljke shodno njihovom pristizanju u odgovarajuću ispostavu;\nda su počele da se vrše pojačane kontrole na granicama od strane carinskih organa i prednost prilikom carinjenja je davana PPE proizvodima (Personal Protective Equipment – lična zaštitna oprema poput maski i rukavica).\nNamera autora nije da ulazi u svaki od pobrojanih uzroka zasebno i utvrđuje njihovu tačnost, već da, kao što smo spomenuli, iskoristi priliku da sa čitaocima podeli razmišljanja, iskustva i predloge kako pojednostaviti i unaprediti carinjenje ovakve vrste pošiljki, a samim tim unaprediti i elektronsku trgovinu u Srbiji.\nDakle, kao neke od najučestalijih prepreka u pogledu uvozno-izvoznog carinjenja se, prema saznanjima autora, mogu navesti sledeće:\ncarinske procedure i količina dokumentacije koja se mora priložiti kako bi se roba ispravno ocarinila pri čemu u određenim slučajevima ovo predstavlja problem ne samo za domaće firme koje uvoze/izvoze robu već i za krajnje kupce u inostranstvu (kada npr. domaća firma radi re-eksport);\nobaveza da se uvozno/izvozna dokumentacija i dalje dostavlja u papirnom obliku i gde je neophodno njeno pečatiranje od strane carinskih organa;\nobaveza čuvanja dokumentacije u papirnom obliku određeni period godina i njeno gomilanje;\nobaveza podnošenja svih zahteva u vezi naplate potraživanja po osnovu dospelih carina, kamata za kašnjenja u plaćanju, preknjižavanja pogrešnih uplata i potvrda o izvršenom plaćanju isključivo putem overenog virmana ili izvoda sa računa overenog od strane banke;\nnesrazmernih troškova carinjenja za domaće firme i fizička lica kada se radi pošiljkama relativno male vrednosti (100 do150 evra).\nKada se pogleda ovaj niz stavki (koji vrlo verovatno nije konačan), mislim da se svi slažemo da je iz perspektive kako domaćih firmi koje su u e-commerce biznisu, tako i krajnjih kupaca – naših državljana, neophodno sprovesti određene promene regulatornog okvira u oblasti carina i stvoriti, pa usudiću se da kažem zdravije privredno okruženje kako bi se razvoj ove vrste biznisa dalje podstakao, a učesnici (prodavci i kupci ovakvih proizvoda) oslobodili nepotrebnog administrativnog tereta.\nŠta bi konkretno trebalo uraditi da bismo unapredili carinjenje e-commerce pošiljki?\nNa prvom mestu, smatram da bi u eri opšte digitalizacije trebalo raditi na digitalizaciji carinskih postupaka u ovom smislu. To bi podrazumevalo da se sva komunikacija ne samo između kupca i prodavca, već i komunikacija između svih učesnika u postupku, odvija elektronski i da se u potpunosti iz upotrebe izbaci upotreba pečata kao svojevrsnog relikta prošlosti koji izgleda još uvek samo u Srbiji ima smisao i značaj kao potvrda verodostojnosti određenog dokumenta.\nPrema sopstvenom saznanju, iako je u junu prošle godine usvojen novi Carinski zakon koji je imao odloženu primenu na šest meseci, trenutno je u Republici Srbiji jedino potpuno digitalizovan carinski postupak tranzita.\nDrugim rečima, trebalo bi se ubrzano raditi na razvoju i implementaciji informacione infrastrukture koja bi omogućila takvu razmenu informacija i dokumentacije i učešće u takvom poduhvatu bilo trebalo da uzmu svi relevantni igrači na tržištu elektronske trgovine robom.\nDalje, promena zakonskog okvira u ovom domenu trebala bi da predvidi kraće rokove za čuvanje dokumentacije u odnosu na standardne postupke carinjenja, posebno imajući u vidu da govorimo o relativno malim vrednostima pošiljki, samim tim i malim vrednostima uvoznih dažbina.\nOvo bi sve trebalo da ima veću težinu s obzirom da su u ovaj vid trgovine prvenstveno uključena fizička lica koja kupuju robu u nekomercijalne svrhe (za sopstvene potrebe). Samim tim je, složićemo se, i rizik od bilo kakve evazije u pogledu plaćanja dažbina značajno manji u odnosu na komercijalne transakcije.\nJoš jedna stvar koja bi se mogla uraditi je sledeća: promenom zakonskog okvira bi se mogao predvideti poseban carinski tretman robe iz e-commerce transakcija (npr. izdvojena brzoprometna skladišta, pojednostavljena, standardizovana dokumentacija za ponovljene poslove i primena OPS instituta u ovom domenu carinskog poslovanja i sl.).\nOsim toga, posebno problematičnu temu predstavlja povraćaj prethodno izvezene robe iz inostranstva. Naime, Zakonom o zaštiti potrošača je predviđeno pravo kupca da odustane od ugovora i kada ne postoji nikakav nedostatak robe, nego je kupac jednostavno, iz svojih nekih razloga, odlučio da vrati robu.\nKao posledica navedenog dolazimo do toga da carinski organ prilikom dospeća takve pošiljke nazad u carinsko područje Republike Srbije obračunava uvozne dažbine i uvozni PDV iako se suštinski samo radi o povraćaju domaće robe koja je prethodno izvezena iz Srbije. Ovde bi trebalo razmisliti o uvođenju određena vrste izuzetka, praktično oslobođenja od uvoznih dažbina i PDV-a pri uvozu, kako domaći trgovci ne bi snosili i ovaj, slobodno govoreći nepravedan trošak.\nDalje, posebna problematika administrativnih prepreka se javlja kod dobara dvostruke namene, kao i drugih dobara koja se nalaze u režimu dozvole radi izvoza (npr. prehrambeni proizvodi). Tehnička roba, medicinska sredstva i druga dobra za čiji izvoz je potrebna dozvola određenog državnog organa iziskuju dodatne troškove i mogu generalno predstavljati prepreku pri izvozu takvih dobara, pri čemu, iako bi troškovi bili priuštivi za prodavca, odlaganja u dobijanju odobrenja za izvoz mogu predstavljati značajne gubitke za prodavca.\nTakođe, troškovi angažovanja eksternog savetnika za takve procedure bi bile opterećenje za male proizvođače koji su tek u fazi razvoja, kao što bi to bile već pomenute startap firme. Stoga, trebalo bi razmotriti da li postoji potencijal za organizovanje stručne podrške takvim prodavcima preko institucija koje su njihovi prirodni partneri u razvoju, kao što su to naučno-tehnološki parkovi, privredne komore, itd.\nZa kraj, mišljenja sam da bi, kada govorimo o ovoj temi, trebalo preduzeti i određene korake u edukativnom smislu a sve sa ciljem jačanja kapaciteta i pozicije malog proizvođača za sprovođenje uvozno-izvoznih postupaka. Kroz radionice i informativne materijale Uprava carina bi u saradnji sa Poštom Srbije recimo mogla da do određene mere obuči male proizvođače/trgovce i bolje ih pripremi za izazove koji su pred njima, a predstavljaju samo jedan deo slagalice koje ova lica treba da slože.\nNa kraju, želeo bih da se zahvalim Slobodanu Triviću i Aleksandru Zariću iz USAID-ovog Projekat saradnje za ekonomski razvoj na dostupnosti i dobrom raspoloženju da u slobodno vreme pričamo o ovoj temi i davanju inspiracije za ovaj članak.\nNebojša Jovanović je diplomirani pravnik koji se više od 6 godina bavi poreskim savetovanjem u zemlji i inostranstvu, u okviru konsultantske kuće Deloitte. Njegova oblast specijalizacije pokriva indirektne poreze, tačnije PDV, carine i akcize. Veliki je ljubitelj tzv. “film noir” žanra filmova, a kaže da je Hamfri Bogart njegov heroj i uzor, kako na privatnom, tako i na profesionalnom planu.\n27. 8. 2020. u 17:23 Odgovori\nNadamo se da će što pre doći do promene carinske regulative, jer mnogi ljudi u Srbiji poručuju proizvode preko kineske kompanije.


Oktobarski salon mode - Modni kroki - Nedeljnik Vreme\nOktobarski salon mode\nUporedo sa svetskom, otpočela je sezona modnih dešavanja i u Beogradu. Nakon leta inspirisanog romantizmom, jesenja modna kretanja idu pretežno u pravcu urbanijeg izraza i definisanije forme dizajna u zagasitijim tonovima. Sve je prisutniji uticaj stilizovanih šezdesetih sa elementima glamura, kraljevskog šika, aristokratskih bisera, imperije džokeja, škotskog karo-dezena, ali i duha pank i rokenrol kulture. Preporuka damama je pozajmica kako iz bakinog tako i iz muškog ormara\nAqua Viva Super Model of Serbia (17. 10. 2006, Međunarodni Expocentar, Beograd)\nEillen i Jerry Ford su 1946. osnovali jedinstvenu i prestižnu modnu agenciju Ford Models, koja kreira novu vrstu globalne industrije baziranu na lepoti. Stil, disciplina i dobar marketing lidera agencije imali su značajan uticaj na modnu fotografiju u drugoj polovini XX veka i selekciju u lansiranju svetskih top-modela. Fordovi top-modeli druge polovine prošlog veka bili su: Ali Mekgro, Rene Ruso, Džeri Hol, Kim Besinger, Bruk Šilds, Melani Grifit, Kristina Ferare, Naomi Kembel, Patricija Velasez… Pored sedišta u Njujorku, Fordova mreža rasprostranjena je širom sveta i danas broji 45 zemalja koje organizuju godišnje izbore modela na lokalnom nivou, nakon kojih pobednice odlaze na internacionalno finale. Početkom 2002. godine ovdašnja modna agencija Fabrika, poznata i kao organizator Dana italijanske, španske i grčke mode, zvanično je postala nosilac licence Fordove manifestacije. I ove godine se pozivu na izbor modela odazvao imponzantan broj devojaka od kojih je petočlani žiri u prisustvu predsednice svetske agencije odabrao Višnju Amanović (19) iz Pančeva koja će predstavljati Srbiju na svetskom takmičenju u Njujorku iduće godine. Bez uobičajenih emocija i suza "krunisanih" lepotica svojstvenim za ovakve događaje, pobednica je u trenutku proglašenja izjavila da nije očekivala uspeh i navela kao razlog svoje godine života. Najmlađa finalistkinja u trenutku održavanja manifestacije imala je (svega) 14 godina.\nAvon Crystal Aura Fashion Theatre (23. 10. 2006, Pozorište na Terazijama, Beograd)\nModni studio Click, kao prvoosnovana privatna modna agencija u Srbiji, obeležio je petnaest godina rada i desetogodišnjicu najznačajnijeg ovdašnjeg modnog projekta – beogradske Nedelje mode. Tim povodom je održan modno-plesni performans u kojem su se okupile brojne istaknute ličnosti naše umetničke i modne scene. MS Click je na originalan i jedinstven način bitno doprineo kvalitetu i sadržaju brojnih modnih i scenskih dešavanja u kulturnom i javnom životu Beograda u protekloj deceniji. Od samog početka modna agencija neguje saradnju sa državnim institucijama i teži spajanju modne prezentacije sa različitim umetničkim medijumima. Kombinujući tradicionalni koncept mode sa savremenim izrazom, beogradska Nedelja mode u organizaciji MS Clicka, kao i svuda u svetu, bavi se fenomenom reflektovanja mode na svakodnevni život. Jedan od najvećih doprinosa domaćem tržištu jeste prepoznavanje novih lica i podrška talentovanim dizajnerima koji su se etablirali pre svega u domaćoj javnosti i modnim kućama, a neki od njih realizovali i uspešne internacionalne karijere. Zahvaljujući svom angažovanju u oblasti modnog dizajna i neretko alternativnom pristupu modi, uspešan tim MS Click na čelu sa Nenadom Radujevićem uvrstio je našu zemlju među 38 najznačajnijih u svetu. Srbiju će u ovom prestižnom globalnom projektu u Los Anđelesu predstavljati kreatorka Nataša Šarić, dobitnica nagrade za najboljeg dizajnera u prethodnoj beogradskoj Nedelji mode, i Marija Kurjački kao maneken godine. Idejna vodilja MS Clicka i predstojeće 20. Nedelje mode u Beogradu (14–20. novembar) i jeste da približi modnu industriju ne samo kao odeću koju nosimo, biznis ili prodavnicu već i kao umetnost.\n"Diesel 5 Pockets Show" (18. 10. 2006, Knez Mihailova ulica u Beogradu)\nNakon beogradskog Sajma odeće i obuće i sve prisutnijih komercijalnih svetskih brendova na našem tržištu, modna kompanija Zekstra je upriličila "Diesel 5 Pockets Show" u prodajnom prostoru u Knez Mihailovoj ulici. Manekeni su tom prilikom poput pokretnih lutaka u izlozima radnje promovisali novu kolekciju poznatog italijanskog brenda za predstojeće sezone. Akcenat modnog performansa sa sloganom "Samo za hrabre" bio je na prepoznatljivom Diesel džins programu, koji ne prati tuđe, već diktira svoje trendove. S obzirom na to da Diesel dokolenice staju petinu prosečne plate u Srbiji, samo oni sa hrabrijim džepom moći će sebi da priušte nove tendencije te robne marke.\nIzložba scenskih kostima (oktobar, Gete institut, Beograd)\nU nizu preuređenih izloga i raznolikih modnih preporuka možete se zaustaviti i pored jednog u kome nema ispisanih cena. U prostoru Gete instituta u Beogradu u okviru Susreta srpskih i nemačkih pisaca u toku je nadahnuta izložba scenskih kostima studenata Fakulteta primenjenih umetnosti u Beogradu. Moda, definitivno, nije samo nužda, cirkus i fiskalni račun, već i umetnička scena i kultura življenja.\nKošarka – NBA u Evropi\nPribližavanje da, dolazak ne\nGodišnjica Španskog građanskog rata\nBenefit i legasi decentralizovanog mejnfrejm interfejsa


Sporazum dokaz uspeha spoljne politike Srbije\nBeograd, 4. septembar 2020.\nPredsednica Vlade Republike Srbije Ana Brnabić, izrazila je danas zadovoljstvo zbog potpisivanja Sporazuma o normalizaciji ekonomskih odnosa između Beograda i Prištine, ocenivši da je to dobra uvertira za nastavak dijaloga u Briselu jer na svaki način daje drugačiji signal tim razgovorima.\nBrnabić je u izjavi za Televiziju Pink istakla da su ovo bila dva istorijska, teška dana, te da je bila u stalnom kontaktu sa predsednikom Republike Aleksandrom Vučićem i našom delegacijom u Vašingtonu.\nOvo je sveobuhvatni sporazum o normalizaciji ekonomskih odnosa čiji ćemo značaj tek u narednim godinama videti i prepoznati, ukazala je ona i ocenila da je naša delegacija uradila ogroman posao, te da se vraća sa velikim rezultatom za građane Srbije i Srbe na Kosovu i Metohiji, ali i za čitav region.\nPremijerka je, odgovarajući na pitanje da li će sporazum iz Vašingtona pomeriti sa mrtve tačke dijalog pod pokroviteljstvom EU u Briselu, rekla da je istina da je administracija u Vašingtonu pokazala mnogo veću efikasnost i kreativnost, jer je bila jako fokusirana na neke konkretne rezultate i projekte.\nSaglasna sam sa tim da se bez ovakve adminstracije u Vašingtonu i efikasnosti Ričarda Grenela ne bi došlo do povlačenja prištinskih taksi od 100 odsto na srpske proizvode, ni obnavljanja pregovora u Briselu, navela je Brnabić.\nPrema njenoj oceni, sve što se radi u Vašingtonu ubrazava dijalog Beograda i Prištine, te da to ide na ruku Evropskoj uniji.\nTo za nas ne čini situaciju lakšom, ukazala je ona i dodala da se u ceo proces ulazi sa političkom hrabrošću i jedinstvom i da je u tom smislu važna deklaracija koju je juče uvojila Vlada Srbije kao podrška Vučiću i našoj delegaciji u Vašingtonu.\nPremijerka je podsetila na to da je prvi sporazum sa 10. tačkom juče bio neprihvatljiv, zbog čega je povučen i nije bilo ultimatuma.\nTakođe, potpisani sporazum je dokaz da smo uspeli da izgradimo odnos sa američkom stranom, jer sada imamo sagovornika koji nas čuje, naglasila je ona i ocenila da se u mnogim stvarima sa SAD i dalje ne slažemo, ali nas kao sagovornici čuju.\nZahvaljujući ogromnom trudu i iskrenosti predsednika Republike, Srbija sada ima potpuno drugačiji imidž i zna se da smo pouzdan partner, podvukla je predsednica Vlade.\nOna je izrazila nadu da ovaj sporazum otvara vrata još boljim odnosima sa SAD, navodeći da je srpska delegacija bila potpuno spremna, legitiman i jak sagovornik koji zna šta želi i može da utiče na krajnji ishod sporazuma.\nTo je politika koja odslikava sve uspehe predsednika Vučića na međunarodnoj sceni i u međunarodnoj politici, navela je Brnabić.\nPremijerka je naglasila da je izuzetno važno što se Priština Sporazumom obavezala da pristupi "mini Šengenu", i izrazila nadu da će to značajno ubrzati implementaciju te inicijative i da će joj se sada pridružiti i druge zemlje, poput Crne Gore i BiH.\nPrema njenim rečima, ova inicijativa otvara vrata sigurnijoj budućnosti i boljoj privrednoj saradnji, što je od neverovatne važnosti za našu ekonomsku normalizaciju, ali i za sve naše domaće privrednike u centralnoj Srbiji.\nOna je ocenila da će ekonomski projekti predviđeni Sporazumom doprineti sigurnijoj i boljoj budućnosti svih u regionu, pre svega ljudi koji žive na prostoru centralne Srbije i Kosova i Metohije.\nTakođe, kako je naglasila, veoma je važno i to što je dogovorena zaštita religijskih objekata i implementacija sudskih odluka koje se tiču Srpske pravoslavne crkve, tako da je imovina SPC, našeg kulturnog i verskog nasleđa na Kosmetu sada mnogo sigurnija.\nBrnabić je podsetila na to da Sporazum predviđa izgradnju auto-puta mira Niš–Priština–Tirana–Drač, iza kojeg sada staju Sjedinjene Američke Države i američke kompanije.


“Srpska” o problemima sa dokumentima\nPredstavnici Srpske liste razgovarali su danas sa ministrom unutrašnjih poslova Kosova o problemu oko izdavanja ličnih dokumenata.\nPredstavnici Srpske na sastanku sa ministrom unutrašnjih poslova Kosova (Foto Srpska lista)\nKako je saopšteno, sastanak je organizovan na zahtev predstavnika “Srpske liste”, a prisutni su bili ministrar unutrašnjih poslova Flamir Sefaja poslanik i predsednik odbora za prava i interese zajednica i povratak Igor Simić, potpredsednik Skupštine Slavko Simić i zamenik Ministra unutrašnjih poslova Milan Radojević.\n“Na sastanku je između ostalog bilo reči o rešavanju problema oko prava građana na dobijanje ličnih dokumenata. Poseban fokus je bio na upotrebu pasoša koje izdaju organi Republike Srbije, ali i venčanih izvoda, izvoda rođenih i umrlih, kao i upotrebu vozačkih dozvola, a u skladu sa sporazumom o slobodi kretanja”, navedeno je u saopštenju.\nDodaje se i da je ministar Sefaj izrazio stav da se ova pitanja moraju rešiti u skladu sa zakonom, kako bi svi građani imali jednaka prava pristupa dokumentima.


Predstavnički dom Federacije BiH danas o Zakonu o PIO\nPoslanici Predstavničkog doma Parlamenta Federacije /FBiH/ BiH trebalo bi se danas po hitnom postupku izjasniti o Prijedlogu zakona o penzijskom i invalidskom osiguranju.\nU obrazloženju predloženog Zakona o penzijskom i invalidskom osiguranju polazi se od smjernica koje su bazirane na nepovoljnim prognozama socijalne održivosti penzijskog sistema u FBiH.\nRješenja navedena u ovom zakonu dovode do smanjenja “pritiska” na penzijski sistem, jer postepeno pooštravaju uslove za ostvarivanje prava na starosnu i porodičnu penziju, uz izuzetke koji su primjereni socio-ekonomskim prilikama u FBiH.\nNadalje, stvaraju se pretpostavke za ekonomičniju organizaciju sistema PIO, a time i smanjenje troškova nosioca osiguranja.\nZakon je bitan ne samo radi stabilnosti penzijskog sistema već i za cjelokupan reformski proces u FBiH, a od njegovog usvajanja zavisi sudbina 400.000 penzionera i još najmanje toliko članova njihovih porodica, kao i nastavak realizacije Reformske agende.\nPrema predloženom dnevnom redu poslanici bi rebalo da se izjasne o Prijedlog zakona o izmjenama i dopunama Zakona o Federalnom pravobranilaštvu te o Prijedlog zakona o izmjenama i dopunama Zakona o radu.\nDonošenje izmjena i dopuna Zakon o radu neophodne su radi što bolje implementacije ovog zakonoskog akta u poslovni ambijent FBiH čime bi se omogućila što pravičnija i efikasnija zaštita prava radnika, te olakšao i ubrzao proces kolektivnog pregovaranja.\nPoslanici bi trebali razmatrati Prijedlog zakona o razvojnom planiranju i upravljanju razvojem u FBiH Prijedlog Zakona o izmjenama i dopunama Zakona o izvršenju krivičnih sankcija u FBiH, kao i Nacrt zakona o kontroli i ograničenoj upotrebi duvana, duvanskih i ostalih proizvoda za pušenje.\nPredviđeno je i izjašnjavanje o prijedlozima zakona da Cazin, Livno i Goražde dobiju stastu grada, kao i razmatanje Izvještaja o radu Vlade FBiH za prošlu godinu.\nPočetak sjednice Predstavničkog doma Parlamenta FBiH predviđen je u 10.00 sati.


Zapadni mediji: Odluka o zabrani gej parade doneta posle zahteva SPC – *** PORTAL TJEDNO ***\nZapadni mediji: Odluka o zabrani gej parade doneta posle zahteva SPC\nZapadne agencije izvestile su danas o zabrani Parade ponosa u Beogradu, navodeći da je ta odluka donesena iz bezbednosnih razloga i da je u skladu sa zahtevom Srpske pravoslavne crkve.\nAgencije takođe napominju da je Zapad tražio od Srbije, koja želi članstvo u EU, da omogući održavanje parade kako bi dokazala svoju privrženost poštovanju ljudskih prava.\nRojters je preneo da je vlada u Srbiji, “sastavljena pre tri meseca od nacionalista i socijalista koje je nekad predvodio diktator Slobodan Milošević”, izložena pritiscima Zapada da demonstrira spremnost da dozvoli održavanje parade i zaštiti ljudska prava kako bi potvrdila privrženost Srbije procesu evrointegracije.\nPrema oceni britanske agencije, tradicionalno konzervativna društva širom Balkana sporo prihvataju veća prava LGBT populacije i slični događaji u regionu neretko se završavaju nasiljem.\nAsošiejtid pres (AP) javio je da je srpska policija zabranila održavanje Parade “iz bezbednosnih razloga, čime je ispunila i zahtev Srpske pravoslavne crkve.\nPodsećajući da je i prošlogodišnja parada otkazana iz istih razloga, posle one 2010. godine kada su desničarske grupe napale učesnike povorke, američka agencija navodi da su mnogi smatrali održavanje parade ove godine nekom vrstom testa za Srbiju, koja tvrdi da je opredeljena za poštovanje ljudskih prava i članstvo u EU.\nAgencija Frans pres je, u izveštaju o zabrani parade, prenela izjavu premijera i ministra unutrašnjih poslova Srbije Ivice Dačića da takva odluka “ne znači povlačenje ili kapitulaciju” pred onima koji su pretili nasiljem.\nZapadne agencije napominju da je današnja odluka o zabrani saopštena pošto je patrijarh Irinej pozvao vladu da zabrani najavljenu paradu, koju je nazvao “paradom srama” koja bi bacila “moralnu senku” na Srbiju.\nRojters i AFP prenose i da je Irinej tražio od Dačića da zabrani “dubokovređajuću izložbu” fotografija švedske umetnice Elizabet Olson Valin, organizovanu u okviru Nedelje ponosa, na kojima je Isus Hristos prikazan u ženskoj odeći.\nFrancuska agencija primećuje da se Dačić suočio i s pritiscima “iz drugog pravca” pošto je Ssvedska najavila da će njena ministarka za evropske poslove Birgita Olson “iz solidarnosti” biti govornik na paradi.\nJoš nije jasno da li će zabrana uticati na posetu Beogradu Olsonove, koja je trebalo da sa srpskim rukovodstvom razgovara o procesu evrointegracije Srbije i poštovanju prava manjina i LGBT populacije, navodi AFP.\nItalijanska agencija ANSA izvestila je da je parada zabranjena drugu godinu uzastopno iz bezbednosnih razloga i podsetila da je skup 2010. godine okončao nasilnim sukobima policije i ultranacionalnista u centru grada, u kojima su povređene desetine, a uhapšene stotine ljudi.\nSTIŽE U BEOGRAD: Mamić vodi srpske sportiste na večeru!\n4. rujna, 2013.\nMILOJKO: HRVATI I SRBI SU ISTA KRAVLJA BALEGA\n11. srpnja, 2018.\nTUČA U ZATVORU: Sretko Kalinić napao Jocu Amsterdama!


Ministar Vulin: Građani Srbije imaju poverenja u vojno zdravstvo\nHomeza slajderMinistar Vulin: Građani Srbije imaju poverenja u vojno zdravstvo\n27/07/2019 Redakcija BALKAN TV za slajder, Zdravstvo 0\nMinistar odbrane Aleksandar Vulin posetio je Vojnomedicinski centar Karaburma u kome su danas, u okviru akcije Ministarstva odbrane povodom obeležavanja predstojećeg Dana Sanitetske službe i 180 godina srpskog vojnog saniteta, organizovani besplatni lekarski pregledi za sve građane\nFOTO TANJUG/ MINISTARSTVO ODBRANE SRBIJE/ nr\n– Danas se u vojnim bolnicama u Novom Sadu, Nišu i Beogradu vrše besplatni zdravstveni pregledi. To je naš način da kao vojska pokažemo svim građanima Srbije da smo tu zbog njih, da je svako ulaganje u Vojsku Srbije ulaganje u kvalitet života svakog od nas. Svako ko je pripadnik Vojske Srbije zna da mu je najviši i najvažniji zadatak da čuva bezbednost i sigurnost naše zemlje, ali pripadnici našeg vojnog saniteta su tu da uvek pomognu svakom od nas da budemo zdraviji, da se bolje osećamo, da prepoznamo šta nas muči i naravno, da to svi zajedno i lečimo.\nMinistar Vulin poručuje da je 180 godina vojnog saniteta veliki jubilej i da je poverenje građana tamo gde je i Vojska Srbije.\n– Vojno zdravstvo uživa veliko poverenje građana Srbije. Veoma sam ponosan na sve pripadnike vojnog zdravstva, zahvalan građanima Srbije što razumeju, prepoznaju, što toliko poštuju i vole svoju vojsku pa i naše vojno zdravstvo – naglasio je ministar Vulin.\nUpravnik Centra vojnomedicinskih ustanova Beograd pukovnik Slavoljub Staletović istakao je da je odziv građana za besplatne lekarske preglede, baš kao i ranije, izuzetan. Očekuje da će u Vojnomedicinskom centru Karaburma danas biti pregledano oko 200 pacijenata, što je i maksimum te ustanove.\nPukovnik Staletović je zahvalio građanima na izuzetnom poverenju koje ukazuju svake godine i podsetio da je danas na rapolaganju širok spektar specijalističkih pregleda, tj. pregledi interniste, kardiologa, oftalmologa, dermatovenerologa, ginekologa, pulmologa, radiologa, otorinolaringologa, specijaliste fizikalne medicine i biohemičara.\nZa specijalističke preglede u Vojnomedicinskom centru Karaburma, Vojnoj bolnici Niš i Vojnoj bolnici Novi Sad bilo je omogućeno prijavljivanje svim zainteresovanim građanima, uključujući i one koji nemaju zdravstveno osiguranje.\nProfesor u penziji Radoje Šljivančanin došao je danas na kontrolni pregled. Za preglede kaže da su dobro osmišljeni i organizovani i da se ne čeka mnogo.\n– Mogu da kažem da je za svaku pohvalu Ministarstvo odbrane koje je organizovalo ovu akciju, odnosno vojno zdravstvo koje sprovodi akciju. Smatram da je to dobro za sve naše građane – ističe Šljivančanin i dodaje da je opšte stanje u zdravstvu, u odnosu na ranije, sve bolje.\nIlinka Vojvodić naglašava da gaji veliko poverenje prema vojnom zdravstvu i da je veoma zahvalna zbog akcije besplatnih lekarskih pregleda, jer kako kaže danas će biti pregledana besplatno, umesto da plati pregled, kako je ranije planirala.\nZadovoljsto radom osoblja u Vojnomedicinskom centru Karaburma nije krio ni Dragan Nikolić, kome je ovo drugi put da dolazi na besplatan lekarski pregled u vojno-zdravstvenu ustanovu.\n– Zahvaljujem Ministarstvu odbrane koje je omogućilo ovakve usluge. Mislim da bi trebale biti češće, jer ima dosta ljudi koji bi želeli da se to obavi pošto se mnogo čeka u domovima zdravlja i kliničkim centrima – rekao je Nikolić.\nU pratnji ministra odbrane, za vreme današnjeg obilaska Vojnomedicinskog centra Karaburma, bili su državni sekretar Bojan Jocić i načelnik Uprave za vojno zdravstvo brigadni general dr Uglješa Jovičić.\nBELA CRKVA NAĐEN LEŠ\nTotal Hits : 3105066


Protesti uoči samita G7\nDemonstranti uglavnom ističu nejednakost kao razlog za nezadovoljstvo, ali je pred samit u Bavarskoj jedna od stvari koje oštro kritikuju i predloženi transatlantski trgovinski sporazum između Evrope i SAD.\nHiljade demonstranata okupile su se u Minhenu pred samit Grupe 7, koji u nedelju počinje u bavarskom zamku Šlos Elmau.\nAtmosfera je bila mirna, a učesnici protesta udarali su u doboše, mahali zastavama i nosili transparente kritikujući stavove lidera G-7 iz Kanade, Francuske, Nemačke, Italije, Japana, Velike Britanije i SAD.\nProtivljenje sporazumu je posebno izraženo u Nemačkoj, gde postoji rastuće anti-američko raspoloženje koje ima veze sa američkim programima prisluškivanja i strahovanjima od digitalne dominacije kompanija kao što je "Gugl". Oni koji podržavaju sporazum smatraju da bi on unapredio trgovinsku razmenu koja već iznosi tri milijarde dolara dnevno.\nPrema izjavi jednog visokog nemačkog zvaničnika, koji je želeo da ostane anoniman, nemačka kancelarka Angela Merkel imaće bilateralne razgovore sa američkim predsednikom Braakom Obamom u nedelju ujutro, pre početka samita.


Beogradski centar za ljudska prava - Belgrade Centre for Human Rights » Mehanizam je ponovo pokrenut: Mladi i ljudska prava 2.0 – Кorak bliže mehanizmima Ujedinjenih nacija\nMehanizam je ponovo pokrenut: Mladi i ljudska prava 2.0 – Кorak bliže mehanizmima Ujedinjenih nacija\n7. avgust 2020. by Radomir Bojic\nOmladinski program Beogradskog centra za ljudska prava pokrenuo je u junu program pod nazivom „Mladi i ljudska prava 2.0 – Кorak bliže mehanizmima Ujedinjenih nacijaˮ.\nProces koji je odlučno započeo prošle godine, nastavlja korak dalje ka osnaživanju organizacija mladih i za mlade za prepoznavanje potencijala koji imaju mehanizmi Ujedinjenih nacija. U planu je nastavak poduhvata osnaživanja organizacija mladih i za mlade za kreiranje prvog alternativnog izveštaja o ljudskim pravima mladih iz Republike Srbije pred Komitetom za ekonomska, socijalna i kulturna prava Ujedinjenih nacija.\nProgram „Mladi i ljudska prava 2.0“ trajaće pet meseci tokom kojih će biti realizovan niz aktivnosti u Beogradu i drugim gradovima i opštinama u Srbiji. Kroz treninge, radionice, panel diskusije i zagovaranja za bolji položaj mladih, želimo da mladima približimo ljudska prava, da ih osnažimo da ih ostvare, i na kraju osvoje.\nTreninzi za predstavnike/ce organizacija mladih i za mlade, razgovori sa mladima, panel diskusije i zagovaranja za bolji položaj mladih samo su neke od aktivnosti koje vas očekuju u okviru programa „Mladi i ljudska prava 2.0 – Кorak bliže mehanizmima Ujedinjenih nacijaˮ. Posebni fokus ovog programa biće teme vezane za ekonomska, socijalna i kulturna prava mladih.\nPartner na programu je Krovna organizacija mladih Srbije (KOMS). Program se finansira iz budžeta Republike Srbije – Kancelarije za ljudska i manjinska prava, kao deo programa „Sprovođenje antidiskriminacionih politika u Republici Srbiji za 2020. godinu“.


Italija: Teo povređen, Skola kao staro vino - KOS magazin\nPočetak jubilarnog 50. šampionata Italije u basketu obeležili su Miloš Teodoić, nažalost povredom, i Luis Skola sjajnom partijom za Vareze. Teo je počeo sjajno, za 11 minuta dao je 8 poena i podelio 7 asisteencija, ali je imao peh da nagazi kablove TV kameera i iskrene članak. Pravo stanje povrede znaće se u ponedeljak posle detaljnog pregleda, čini se da nije ništa ozbiljno, ali to treba da potvrdi i snimak. U odsustvu Teodosića poene su davali Tesitori (13), Abas (12) i Adams (11). Stefan Marković još traži formu, igrao je 17 minuta i dao 2 poena uz minimalni šut, 1/2.\nNekadašnji prvak Evrope Vareze dobio je Brešu u produžetku 94-89, najviše zaslugom veterana Luisa Skole koji je dao 23 poena, uhvatio 11 lopti, i zaslužio indeks 29. To su mu najbolje brojke u Italiji, prošle sezone u dresu Armanija dao je 22 poena uz 7 skokova za indeks 24. Sa 40 godina, 4 meseca i 27 dana Skola je postao najstariji igrač u istoriji Varezea sa najmanje 23 poena. Za pobedu nad Brešom zaslužan je i Litvanac Arturs Strautins sa dabl-dabl učinkom, 12 poena i 10 skokova.\nEvroligaš Armani je lako dobio u Ređo Emiliji sa petoricom igrača sa više ood 10 poena. Najviše ih je dao Džošua Bostik – 17. U sastavu Mlaneza nije bilo Vlade Miicova koji je povredio ruku u finalu Super-kupa.\nU (teoretskom) derbiju kola Virtus Roma dobio je Fortitudo iz Bolonje, koji vodi selektor Romeo Saketi. “Dželat” Bolonjeza bio je je krilni centar Dario Hant, autor 24 poena i 9 skokova za 26 minuta.\nPrvoligaška košarka ponovo se igra u Trevizu, lokalni Trevizo Basket pobedio je Dolomiti Trento 84-80. Jasmin Repeša se u italijanski basket vratio preko klupe tima iz Pezara, ali njegova ekipa je poražena na startu, i to kod kuće, od Banko di Sardenja u čijim je redovima blistao litvanski krilni centar (207 cm) Eimantas Bendzius, strelac 23 poena. Hrvatski pivot Miro Bilan doprineo je pobedi sa 16 poena i 7 skokova.\nDobro su krenuli i Tršćani, savladali su Kremonu sa ukupno 142 indeks poena, što je bilo najviše u kolu. Tim je sa 28 asistencija postavio klupski rekord. Blistao je Majk Henri sa 24 poena i indeksom vrednosti 33, što je takođe klupski rekord. On je, zajedno sa Darijom Hantom, bio najbolji strelac prvog kola.\nNajviše lopti, 12, uhvatio je Amerikanac iz Fortituda Etan Hap, dok je najbolji asistent bio DeVejn Rasel, plej Treviza, sa 9 dodavanja. Miloš Teodoić je i za samo 11 minuta, odnosno 7 asistencija, bio u Top 5. Dario Hant je imao najbolji indeks vrednosti – 36, a po sve popularnijem kriterijumu “plus-minus” najbolji su bili Majk Henri i Letonac Andrejs Grazulis iz Trsta, obojica sa brojkom 31.\nUtakmice su, odlukom vlasti, igrane sa publikom, moglo je da prisustvje 25% od kapaciteta dvorane.\nRezultati 1. kola: Trevizo-Dolomiti 84-80, Virtus Roma-Fortitudo 81-76, Vareze-Breša 94-89, Ređo Emilija-Armani 71-87, Trst-Kremona 102-77, Pezaro-Sasari 85-95, Virtus Bolonja-Kantu 84-65, Rejer Venecija-Brindizi 75-67.


Sve za preglede: Mladom jutjuberu 18 krivičnih prijava zbog bahate vožnje i zakucavanja u vodene površine (VIDEO)\nPre nekoliko meseci jutjuber Street Speed 717 postavio je video u kome je sa potpuno novim Ram TRX modelom, dobrim za 702 ks, preskakao potok i potpuno ga uništio radi više pregleda na svom kanalu.\nFoto: Printskrin / You Tube / Street Speed 717\nBogata deca koja uništavaju skupocena vozila i koješta kako bi privukla više pažnje na društvenim mrežama postala su deo svakodnevnice.\nPročitajte još: Potez ovog momka razbesneo žene u Srbiji! (VIDEO)\nŠtaviše, ovo je bio prvi put da je ovom mladiću zvanično uručeno sudsko rešenje zbog nedoličnog ponašanja, zagađivanja životne sredime i uništavanja imovine.\nMajk je u svom poslednjem videu naglasio da je odeljenje za ribolov i brodove u Pensilvaniji podnelo osamnaest krivičnih prijava protiv njega zbog snimanja videa, koje su uključivale dve tačke remećenja vodenog toka, slivova i puteva, šest tačaka vezanih za zagađivanje vode, šest tačaka pravljenja smeća na obali i četiri tačke vezane za upravljanje vozilom i njegovo zakucavanje u vodenu površinu.\nPročitajte još: Kako prepoznati lažno srećnu porodicu na društvenim mrežama? Lako, kaže psiholog Pavlica\n- Plaćam stotine hiljada dolara poreza doslovno, a čak ne želim ni besplatne stvari. Želim da budem ostavljen na miru, ali vlada jednostavno ne može da pomogne sebi - izjavio je Majk u videu.\nPročitajte još: Postanite NEVIDLJIVI: 6 OPCIJA na Vajberu će vam omogućiti tajno dopisivanje\n- Smatram da oni jednostavno žele da me razapnu kao primer. Ne znam šta se tačno dešava, da li žele da me linčuju jednostavno zbog toga što im se može, ili smatraju da sam dobar primer zbog toga što sam svojim videom dobio 1,6 miliona pregleda - dodao je Majk.\nJutjuber trenutno razgovara sa svojim advokatima kako bi razrešio situaciju i obećava još više viralnih snimaka sličnog sadržaja.\nbahaćenje mladog jutjubera


BESPLATAN ULAZ u Nacionalne parkove Crne Gore 22. i 24. maja | Pink M\nBESPLATAN ULAZ u Nacionalne parkove Crne Gore 22. i 24. maja\nPovodom značajnih ekoloških datuma, Svjetskog dana biodiverziteta i Evropskog dana parkova, 22. i 24. maja biće besplatni ulazi u nacionalne parkove Durmitor, Biogradsku goru, Lovćen, Skadarsko jezero i Prokletije, saopšteno je iz JP Nacionalni parkovi Crne Gore.\nDATUM: 20.05.u 12:51\n– Javno preduzeće za nacionalne parkove Crne Gore odobrava besplatan ulaz na važne ekološke datume shodno Odluci o visini naknada za korišćenje prostora, obavljanje djelatnosti i pružanje usluga – piše u saopštenju.\nKako se navodi, posjetioci će imati priliku da provedu prijatno vrijeme u zaštićenim prirodnim područjima, obiđu Centre za posjetioce, kao i pješačke i edukativne staze, te posebno stazu oko Crnog i Biogradskog jezera.\nBesplatan ulaz u Nacionalne parkove Crne Gore 22. i 24. maja, Foto: WayToMonte.Com\n– Evropski dan parkova Nacionalni parkovi Crne Gore planiraju da u saradnji sa Ministarstvom održivog razvoja i turizma i UNDP-om, Agencijom za zaštitu životne sredine i Zavodom za hidrometeorologiju i seizmologijuobilježe u Podgorici na Trgu nezavisnosti, u nedjelju, 28. maja. Toga dana posjetioci će biti u prilici da se upoznaju sa vrijednostima Parkova, te ublažavanju efekata od klimatskih promjena što je i tema ovogodišnje proslave – stoji u saopštenju.\nTAGOVI:BESPLATAN ULAZNacionalni parkovi\nNACIONALNI PARKOVI Crne Gore obilježili Svjetski dan zaštite životinja\nNPCG: Komisija za procjenu štete od požara počinje sa radom u narednih nedjelju dana\nNACIONALNI parkovi važan segment turističke ponude\nOBAVEZNI fiskalni računi i u nacionalnim parkovima


Nastavnik koji je među prvima tužio državu dobio spor, bio je oštećen za 2.800 dinara - Zelena učionica\n– Naši članovi iz Kragujevca nameravaju prvi da tuže. Iako smo više puta zahtevali da se ovaj problem reši, sada će mnogi ići na sud, što je za državu najnepovoljnija opcija – kaže Jasna Janković, predsednica Unije. – Kolege u Nišu su, uz pomoć advokata, angažovale veštaka koji je procenio da su nastavnici zakinuti za 3.000 dinara samo u julu 2014. godine. Sa kamatama, obračunao je da je dug za zaposlenog narastao na 7.000 dinara, a dnevnice po advokatskoj tarifi su 18.000 dinara.\n– Imali smo sastanke sa predstavnicima ministarstava rada, finansija i državne uprave i lokalne samouprave. Postoje različita tumačenja ove situacije i mi čekamo da nas Ministarstvo za rad usmeri kako da postupamo. Ako se, pri obračunu tih zarada, uzme u obzir i zaključak Vlade Srbije, došli bismo do toga da mnogim zaposlenima ništa ne treba da se isplati, tj. da im je za jul isplaćeno manje, a za avgust za toliko više.


Opštinsko veće - Blic Online\nAleksandrovac: Opštinsko Veće odbacilo izveštaj DRI o nezakonitom trošenju više od 90 miliona\nIako u Izveštaju državne revizorske Agencije o kontroli budžeta opštine Aleksandrovac za 2015 godinu stoji, da su čelnici te opštine nezakonito potrošili više od 90 miliona dinara, članovi opštinskog Veća ocenili, da je "sve rađeno po zakonu i da su u pitanju samo manje proceduralne greške".\nRASKOL U ODBORU NAPREDNJAKA ŽUPE : SNS u opoziciji, a podržao vlast GG "Pokreta za Župu" sa DS\nIako su naprednjaci Župe opozicija vladajućoj GG "Pokret za Župu", koji u SO Aleksandrovac ima 32 od 59 odbornika i koji je u vlast primio koaliciju okupljenu oko DS (5), te SPS, to nije smetalo odbornicima SNS (13) da na današnjoj konstitutivnoj sednici SO podrže izbor predsednika opštine, njegovog zamenika, kao i članove opštinskog Veća.\nNeće za člana opštinskog veća prodavca toalet- papira\nDragoslav Cvetković (SNS), diplomirani pravnik i dugogodišnji privrednik, koji se pridružio protestu preduzetnika u Negotinu, krajem prošle godine, zbog enormnog povećanja poreza, razrešen je dužnosti člana Opštinskog veća na sednici SO Negotin.\nDirektoru Apoteke najveća plata u Gornjem Milanovcu\nDirektori javnih preduzeća u opštini Gornji Milanovac imaju znatno veće plate od opštinskih funkcionera, saopšteno je na današnjoj sednici Opštinskog veća.\nVračar: Potvrđeni mandati odbornika i članova opštinskog veća\nNa 12. sednici Skupštine opštine Vračar potvrđeni su mandati novog odbornika Skupštine opštine Vračar Samira Sezairija, kao i dva člana opštinskog veća Vukote Jakšića i Ivana Ruskovića. Od ukupno 45 odbornika, sednici je prisustvovalo 39, čime je bio ispunjen uslov za punovažno odlućivanje.


Mala količina alkohola utiče na bolju funkciju mozga? | NSU\nNaslovna Lifestyle Zdravlje (arhiva) Mala količina alkohola utiče na bolju funkciju mozga?\nMala količina alkohola utiče na bolju funkciju mozga?\nNova studija sugeriše da male količine alkohola utiču na smanjenje upala u mozgu i pomažu da se mpzak očisti toksina, uključujući i one koji su povezani sa Alchajmerom.\nDugoročno konzumiranje alkohola pokazalo je negativne posledice na centralni nervni sistem, ali sada, istraživanja sugerišu da male doze alkohola potencijalno poboljšavaju funkciju mozga.\nIstraživanje je bilo fokusirano na jedinstveni proces čišenja mozga, koji je opisan još 2012. godine. Pokazano je da tečnost kičmene moždine, dolazi do tkiva mozga i “ispira” ga, odnoseći toksine, uključujući i proteine koji su povezani sa Alchajmerovom bolešću. Ovaj sistem najaktivniji je dok spavamo i dok vežbamo.\nAlkohol i demencija\nNova studija na miševima, posmatrala je utica akutnog i hroničnog konzumiranja alkohola. Pokazano je da su one životinje koje su bile izložene većem nivou alkohola dug vremenski period imale poteškoće u motornim i kognitivnim veštinama, a u isto vreme, primećen je veći nivo molekularnih markera upala.\nS druge strane, oni miševi koji su izlagani maloj količini alkohola, u proseku 2 i po pića kada su ljudi u pitanju dnevno, pokazali su manju količinu upale u mozgu. U isto vreme, njihov sistem čišćenja je bio efikasniji, a motorne i kognitivne sposobnosti su bile uvek iste- zadovoljavajuće.\nDalja istraživanja su ipak potrebna, a studija, zasad, sugeriše da mala količina alkohola može da utiče na smanjenje demencije.


Delujemo, jer nam je stalo - Dečje srce\nProjekti Realizovani projekti Delujemo, jer nam je stalo Delujemo, jer nam je stalo\nDelujemo, jer nam je stalo\n„Delujemo, jer nam je stalo“ je projekat koji je finansiran od strane Evropske Unsije, a u okviru programa Evropskog Instrumenta za Demokratiju i Ljudska Prava (EIDHR). Opšti cilj projekta je pokretanje inicijative za jačanje pluralizma društva prema osobama sa invaliditetom i njihovim porodicama u opštinama Jagodina, Ćuprija i Paraćin i susednim opštinama. Ovaj projekat se fokusira na osnaživanje i edukaciju organizacija civilnog društva koje se bave osobama sa invaliditetom i roditeljima osoba sa invaliditetom o tome kako sprovesti organizovanu, sistematsku i dobro planirani proces koji utiče na pitanja od javnog interesa. Pored toga, projekat direktno doprinosi jačanju kapaciteta ljudi koji će raditi (volonteri, studenti - budući socijalne, medicinske i obrazovne radnike) sa osobama sa invaliditetom, kao i edukaciji dotične zajednice (nastavnici, roditelji, školski drugovi, itd) o značaju i efektima borbe za i praktikovanje ljudskih prava i prava osoba sa invaliditetom. Ciljne grupe projekta su civilna društva koja se bave unapređenjem položaja i prava osoba sa invaliditetom sa teritorija opština Jagodina, Ćuprija i Paraćin, deca sa invaliditetom i njihovi roditelji, njihovi školski drugovi i njihovi roditelji, učitelji i nastavnici, takođe učenici i studenti srednje medicinske škole i više pedagoške škole iz Jagodine, Ćuprije i Paraćina.\njačanje i edukacija civilnih društava koje se nave osobama sa invaliditetom kao i jačanje i edukacija roditelja osoba sa invaliditetom o tome kako da implementiraju organizovanu, sistematski i detaljno isplaniranu akciju kojom bi uticali na pitanja od javnog značaja;\njačanje kapaciteta osoba koje će raditi sa osobama sa smetnjama u razvoju (volontera, studenata – budućih socijalnih radnika, medicinki radnika i radnika u obrazovanju);\nedukacija zajednice (nastavnika, roditelja, školskih drugova itd.) o važnosti i efektima borbe za ljudska prava i prava osoba sa invaliditetom.\nGlavni aplikant projekta je Humanitarna organizacija „Dečje srce“, dok su partneri "Nebesko Srce" iz Ćuprije, "Centar OSI" iz Paraćina i "Društvo za pomoć osobama sa posebnim potrebama" iz Jagodine. Predviđeno je da Dečje srce partnerima pruži neophodna znanja o tome kako da unaprede svoj rad, prošire svoj uticaj i unaprede svoje kompetencije. Još važnije, ove organizacije će naučiti kako da grade veze i počnu umrežavanje, kao i kako da predstave sebe i svoje članove u lokalnoj zajednici, efikasnije. Pored toga, aplikant i partnerske organizacije, zajedno sa svojim članovima i saradnicima će zajednički učestvovati u planiranju i sprovođenju svih aktivnosti navedenih u nastavku.\nProjekat "Delujemo, jer nam je stalo" realizovaće se u periodu od 01. 05. 2013. do 30. 04. 2014. godine.


Bodrožić: Ministar odbrane jedna od najvećih sramota u novijoj istoriji Srbije | N1 Srbija\n17.02.2020. |09.36 |\nPredsednik NUNS Željko Bodrožić ocenio je u Novom danu da je "ministar odbrane jedna od najvećih sramota koju je Srbija doživela u novijoj istoriji". "Ja da sam oficir VS, ja bih se dobro zapitao svako jutro kad obučem uniformu i stavim šapku kome ja to salutiram i zašto ja ovo dozvoljavam. I to se i dešava, mnogi oficiri odlaze iz vojske. Ova ratna politika koju vodi ministar odbrane iz dana u dan sigurno ne vodi ničem dobrom, mislim da i ovako teško popravljivu sliku o nama iz devedesetih takvom retorikom ne možemo popraviti", kaže Bodrožić.\nKako je rekao Bodrožić, ne veruje šefu Izvršnog odbora SNS Darku Glišiću da "ih ne plaši bojkot".\n"Mislim da je bojkot uspeo da dobrano uzdrma tu silinu i ono vlasti koju su oni emitovali svih ovih godina, nisam ih do sada video da su bili u defanzivi. Spuštanje cenzusa govori da ih bojkot debelo žulja i da će na sve načine pokušati da stvore privid da su izbori legalni i legitimni", kaže on.\nSve oči uprte u Šabac i Paraćin, čelnici gradova još uvek bez odluke o izborima\nIpak, kaže da će "osnovna opoziciona snaga ostati van borbe i da to krnji legitimitet".\n"Oni su svojom mašinerijom uspeli ovih godina da otupe svaku akciju opozicije, jedino su izgledali u defanzici na početku protesta", kaže Bodrožić.\nGovoreći o kampanji bojkota, Bodrožić kaže da mu se čini da opozicija "treba jasnije da artikuliše svoje poruke građanima".\n"Ovo što se dešava sa Šapcem i Paraćinom govori da nisu imali jasnu strategiju, da nisu imali plan A i plan B za ovakve vanredne situacije. Opozicija nema još potpunu artikulaciju onoga što žele da ponude građanima kada ih pozivaju na bojkot", kaže.\nDodaje da je "vlast delovala prilično unezvereno kada se protest prošle godine proširio po svim gradovima".\nKomentarišući izbore, kaže da bi "u normalnoj zemlji bili razdvojeni".\n"Imamo anomaliju da se uglavnom raspisuju opšti izbori, samim tim lokalni izbori padaju u zapećak. Aleksandar Vučić je kandidat za gradonačelnika, predsednika opštine, ispod njegovog imena se može provući svako, to je loše za funkcionisanje lokalnih samouprava", kaže on.\nOsvrćući se na izjavu gradonačelnika Šapca Nebojše Zelenovića da "bi bila izdaja da vlast prepuste Sandokanu", Bodrožić kaže da "mi Sandokana imamo u Vladi Srbije".\n"Ako je tu, može biti u bilo kom gradu. Sakrili su se iza imena vođe i upravljaju tim gradovima. Mnogi od nas koji smo ovih godina išli u Šabac gajimo sentiment prema tom gradu, ljubomorni na njihovu slobodu. Legitimno je da svako misli da u ovom nenormalnom okruženju da zadrži ostrvce slobode, navikli smo se na ta ostrvca. Imamo dilemu u NUNS - da li sačuvati te male oaze slobode ili da postanemo slobodno društvo", kaže on.\nBodrožić kaže da je "ministar odbrane jedna od najvećih sramota koju je Srbija doživela u novijoj istoriji".\n"Ja da sam oficir VS, ja bih se dobro zapitao svako jutro kad obučem uniformu i stavim šapku kome ja to salutiram i zašto ja ovo dozvoljavam. I to se i dešava, mnogi oficiri odlaze iz vojske", kaže on.\nDodaje da "zabrinjava da je ministar faktički zarobljen u devedesetim".\n"Ratnohuškačka kampanja traje iz dana u dan, ne može da ide u okolne zemlje normalno, kao što bi u 21. veku trebalo da ide svaki ministar odbrane, naročito zbog poruka koje šalje predsednik - da smo za mir, da Srbiji nikako ne odgovaraju sukobi. Ova ratna politika koju vodi ministar odbrane iz dana u dan sigurno ne vodi ničem dobrom, mislim da i ovako teško popravljivu sliku o nama iz devedesetih takvom retorikom ne možemo popraviti", kaže Bodrožić.\nŽeljko Bodrožić NUNS Prelistavanje štampe izbori bojkot izbora\nVijesti: Moguće da će konstitutivna sednica Skupštine Crne Gore biti prekinuta 08:29 h\nGospodinu pukovniku,nije smetalo što vojska decenijama nije dobila ni jedan avion, helikopter, nove uniforme, nisu gradjeni stanovi za pripadnike MO, što vojska smanjena na ispod polovine. U to vreme niko nije smeo da se oglasi, i tada je bila demokratija, a sada kada se javno buni, to nije.\nBodrožić ima selektivno pamćenje jer se ne seća Davinića i afere Satelit u kojoj je država oštećena za 30-ak miliona evra.\nDavinić je Napoleon u odnosu na neke, koji su uspeli bez ispaljenog metka da smanje broj tenkova na četvrtinu, samohodnih topova na polovinu, a broj vojnika na 40 posto.


Beograd, 02. Februar 2016. PR Objave: Saopštenje -\nOtežano disanje ima za posledicu otežano razmišljanje, kretanje i uopšte funkcionisanje. Tegobe koje uzrokuju astma, bronhitis, alergijski rinitis, sinuzitis, hronične opstruktivne bolesti pluća i pušački kašalj ne samo što su neprijatne nego često i onemogućavaju ispunjavanje svakodnevnih obaveza. Uspešno otklanjanje ovih neprijatnih simptoma dokazano je uz korišćenje Primed 2 preparata koji se preporučuje i deci i odraslima.\nOtežano disanje ima za posledicu otežano razmišljanje, kretanje i uopšte funkcionisanje.\nTegobe koje uzrokuju astma, bronhitis, alergijski rinitis, sinuzitis, hronične opstruktivne bolesti pluća i pušački kašalj ne samo što su neprijatne nego često i onemogućavaju ispunjavanje svakodnevnih obaveza. Uspešno otklanjanje ovih neprijatnih simptoma dokazano je uz korišćenje Primed 2 preparata koji se preporučuje i deci i odraslima.\nRegeneriše oštećene disajne puteve\nOvaj preparat stimuliše rad i regeneraciju oštećenih disajnih puteva, sprečava razvoj virusa i bakterija i smiruje infekcije respiratornih organa.\nPrimed 2 poboljšava imunitet\nKorišćenjem Primeda 2 poboljšava imunitet i smanjuje osetljivost sluzokože disajnih puteva na alergene iz vazduha.\nPrirodni proizvod na bazi meda\nPrimed 2 je prirodni proizvod na bazi kristalisanog lipovog meda i kalcijuma prirodnog porekla. Njegovi aktivni sastojci se brzo apsorbuju u organizmu, izazivaju širenje disajnih puteva i omogućavaju lakše iskašljavanje guste bronhijalne sekrecije. Takođe, sastojci Primeda 2 smanjuju simptome gušenja i proređuju i ublažavaju astmatične napade.\nMoje iskustvo - olakšanje nakon nedelju dana korišćenja\nKorisnica ovog preparata, Marija Olujić iz Pančeva dugo je godina imala tegobe sa bronhitisom. Bukvalno nisam moglka da dišem od kašlja. Nisam mogla otići do prodavnice, o stepeništu da i ne govorim – navodi Marija Olujić. Ona dodaje da je olakšanje osetila nakon nedelju dana korišćenja Primeda 2 i da se već tada "krčanje u plućima" smanjilo, što je posle potvrdila i doktorka.\nKontakt telefon : +381 11 7151265\nastma, cortex, disanje, bronhitis, kašalj\nAlergijski kašalj narušava kvalitet života\nAlergijski kašalj i otežano disanje predstavljaju prepreku za obavljanje svakodnevnih aktivnosti.... Više...\nHipoterioza kod žena je veoma čest metabolički poremećaj, mnogo češći nego kod muškaraca.... Više...


“Private Security Cloud” dodaje novi sloj korporativne zaštite\nDec 14, 2015 Private Security Cloud\nKompanija Kaspersky Lab predstavila je novo bezbednosno rešenje – Kaspersky Private Security Network. Pomoću ove mreže, proizvodi kompanije Kaspersky Lab mogu da dobiju realne podatke o reputaciji programa ili veb stranice, i na taj način obezbede kompanijama najbržu moguću zaštitu od novih pretnji bez razmenjivanja podataka sa spoljašnjim serverima.\nVećina provajdera za IT bezbednost koristi cloud tehnologije kako bi poboljšali stepen zaštite od sajber pretnji. Izuzetna funkcionalnost cloud usluge pomaže u brzom i preciznom analiziranju novih malicioznih programa ili veb stranica koje su detektovane na uređaju klijenta. Kada se bezbednosni programi susretnu sa nepoznatom pretnjom oni komuniciraju sa udaljenim serverima kako bi pronašli rešenje i dobili odgovor o daljem postupku. Dok je ovakvom konvencionalnom načinu neophodno nekoliko sati da ažurira baze podataka, cloud usluga klijentima omogućuje bržu zaštitu od novih pretnji, i to u roku od nekoliko minuta. Ovim pristupom se štede serverski resursi budući da se intenzivne analize vrše u okviru cloud sistema.\nKaspersky Security Network (KSN), mreža kompanije Kaspersky Lab u okviru cloud infrastrukture, predstavlja efikasan alat za rešavanje najmodernijih sajber pretnji. Serveri, koji su strateški postavljeni u različitim zemljama, obrađuju aktivne zahteve koji dolaze sa bezbednosnih rešenja kompanije Kaspersky Lab instaliranih na uređajima korporativnih i individualnih korisnika. KSN trenutno pomaže u zaštiti više od 80 miliona korisnika svake godine.\nPre nego što bezbednosno rešenje dobije potvrdu da su testiran dokument ili veb stranica opasni ili neškodljivi, prvo mora da pošalje informacije na cloud. Međutim, ovo nije odgovoarajuć izbor za određene kompanije ili zemlje, čak i ako statistika o sajber pretnjama treba da se postavi. Kako bi se prilagila potrebama ovih klijenata, kompanija Kaspersky Lab razvila je mrežu Kaspersky Private Security Network, privatno cloud okruženje koje sadrži internu kopiju KSN-a, uključujući sve njegove prednosti. Baze podataka su instalirane na serverima koji se nalaze u okviru korporativne IT infrastrukture. Aktuelne informacije o pretnjama dolaze do baza podataka na Kaspersky Security Network-u zahvaljujući redovnoj jednosmernoj sinhronizaciji, što podrazumeva da se nikakvi podaci ne šalju sa korporativne mreže prema cloud-u.\n„U velikim kompanijama i državnim organizacijama obično su implementirane ozbiljne IT bezbednosne procedure koje regulišu dolazni i odlazni saobraćaj. Međutim, usled konstantne pojave brojnih novih sajber pretnji, bezbednosna rešenja ostvaruju najefikasnije rezultate samo u slučaju kada konstantno razmenjuju podatke sa cloud sistemom, budući da on sadrži najrelevantnije podatke o pretnjama. Privatni bezbednosni cloud sistem omogućuje klijentu da iskoristi sve prednosti koje pruža Kaspersky Security Networku okviru njegove IT infrastrukture, u skladu sa svim zahtevima i specifičnim potrebama kompanije ”, izjavio je Nikita Švetsov (Nikita Shvetsov), glavni tehnološki stručnjak u kompaniji Kaspersky Lab.\nKaspersky Private Security Network, kao i Kaspersky Endpoint Security for Business, Kaspersky Security for Virtualization i Kaspersky DDoS Protection predstavljaju deo paketa programa kompanije Kaspersky Lab koji su namenjeni zaštiti IT sistema velikih kompanija. Ovi proizvodi omogućuju klijentu da kreira sveobuhvatni i višeslojni bezbednosni sistem, čak i u okruženju sa ograničenim pristupom eksternim resursima.\nBroj detektovanih malvera na dnevnom nivou smanjio se za 15 hiljada u 2015. godini


Lider palestinskog pokreta Hamas Haled Mašal pozdravio je danas Tursku kao "izvor moći" za sve muslimane, u znak zahvalnosti turskim liderima za pružanje podrške Palestini.\nLider Hamasa Haled Mašal i premijer Turske Ahmet Davutoglu na skupu vladajuće turske partije u Koniji\n"Demokratska, stabilna i razvijena Turska je izvor moći za sve muslimane", rekao je Mašal obraćajući se učesnicima godišnjeg kongresa turske vladajuće Partije za pravdu i razvoj (AKP) u konzervativnom gradu Konija u centralnoj Anadoliji.\nOn je istakao da "snažna Turska znači i snažan Jerusalim, snažnu Palestinu" i izrazio nadu u "oslobađanje Palestine i Jerusalima".\nNjegovo kratko obraćanje je više puta prekidano usklicima mase koja je mahala turskim i palestinskim zastavama i uzvikivala: "Alahu Akbar (Bog je najveći) i "Dole Izrael".\nLider Hamasa se često pojavljuje na skupovima turske vladajuće stranke.\nTurski premijer Ahmet Davutoglu je danas, u svom govoru, rekao da je zastava Turske sa polumesecom i zvezdom "simbol nedužnosti u svetu".\n"Bog je svedok... da ćemo ovu crvenu zastavu učiniti simbolom nedužnih. Ova crvena zastava će se vijoriti pored zastava Palestine, slobodne Sirije i zastava svih drugih nedužnih u svetu", poručio je on na kongresu.\nLideri Turske, naročito predsednik Redžep Tajip Erdogan, poznati su po svojim gnevnim istupima protiv Izraela, zaključuje francuska agencija i podseća da Erdogan često kritikuje jevrejsku državu zbog njenih vojnih napada na pojas Gaze, koji je pod kontrolom Hamasa.


Elementi na izložbi Design for Culture - ELEMENTARIJUM\nElementi na Design for Culture\nElementi na izložbi Design for Culture\nČasopis Centra za promociju nauke Elementi predstavljen je u sklopu glavne izložbe Design for Culture u Novom Sadu, koja je održana od 1. do 8. oktobra.\nPočetkom oktobra realizovano je 13. izdanje PDP konferencije, koje je ove godine prvi put održano na novosadskom Spensu. U okviru izložbe Design for Culture, organizovane u saradnji sa evropskim projektom ReCulture i PDP konferencijom, od 1. do 8. oktobra izloženo je više od 200 eksponata. Postavku su činili publikacije, posteri i drugi grafički materijali dizajnirani za regionalne i evropske institucije kulture, organizacije nezavisne scene, festivale, umetnike i relevantne projekte u kulturi, a zapaženo mesto u centralnom holu Spensa pronašli su i Elementi.\nU okviru Dizajn paviljona, od 1. do 3. oktobra u amfiteatru Spensa održana je i PDP konferencija sa stručnim predavanjima za sve zainteresovane iz oblasti grafičkog dizajna, arhitekture, interaktivnog dizajna i sličnih tema. Publika ovogodišnjeg PDP-a imala je priliku da čuje predavanja talentovanih umetnika koji su se osvrnuli na svoj SHIFT trenutak i sve one korake koji su ih doveli do trenutnih karijera.\nU prostorijama amfiteatra Spensa održana su predavanja predstavnika poznatog muzeja Mucem iz Marselja, ali i Fakulteta dramskih umetnosti iz Beograda. Pored njih, na ovogodišnjoj sceni pridružili su se i svetski priznat arhitekta i scenski dizajner Volfgang Fijel, grafički dizajner Konstantin Demner, scenski producent u prostornoj i vizuelnoj umetnosti Andrija Dinulović, docent digitalne umetnosti i računarstva Uroš Krčadinac, kao i Slavimir Stojanović Futro, grafički dizajner i predavač na Fakultetu primenjenih umetnosti u Beogradu.\nTreći Dizajn paviljon poseban je po tome što je njegovim programom zatvoren četvrti Kaleidoskop kulture u Novom Sadu, u okviru nedelje primenjene umetnosti.


U zatvorima na Ekvadoru nastradalo najmanje 24 zatvorenika\nNAJMANJE 24 zatvorenika su poginula, a 48 je povređeno u neredima u jednom zatvoru u Ekvadoru, saopštila je danas vlada te zemlje.\nTo je treća smrtonosna pobuna ove godine u zatvorskom sistemu te države, prenosi agencija Rojters.\nIncident se dogodio u zatvorskoj ustanovi "Penitensiarija del Litoral" u provinciji Guajas, objektu koji je poslednjih meseci bio svedok krvavih borbi između bandi koje se nadmeću za kontrolu u zatvoru.\n- U Centru za lišavanje slobode Guajas N1 je aktivirano upozorenje zbog pucnjave i eksplozija u nekoliko područja - navodi se u saopštenju državne zatvorske agencije SNAI.\n- Kao rezultat sukoba, 24 zatvorenika su stradala, a 48 je zadobilo povrede - precizira se u saopštenju.\nVlasti su, kako je saopšteno, uspele da vrate kontrolu nad objektom u popodnevnim satima, nakon ranije evakuacije osoblja i raspoređivanja policajaca u zatvor i vojnih oficira da čuvaju spoljašnjost.\nNeredi su izbili u februaru i julu u zatvorskom sistemu u zemlji, u kome je smešteno oko 39.000 zatvorenika.\nNajmanje 79 ljudi je poginulo u februarskom nasilju, a u julu je bilo najmanje 22 stradalih.\nPredsednik Giljerlo Laso u avgustu je rekao da će vlada obezbediti veća sredstva za prenatrpani zatvorski sistem za izgradnju novih odeljenja i instaliranje nove opreme radi poboljšanja bezbednosti.\nzatvor Ekvador žrtve neredi na Ekvadoru


Vučić o ostavci Zaeva: Nije samo zbog izbora - 01.11.2021, Sputnik Srbija\nVučić o ostavci Zaeva: Nije samo zbog izbora\nPredsednik Srbije Aleksandar Vučić izrazio je uverenje da ostavka makedonskog premijera Zorana Zaeva nije posledica samo rezultata lokalnih izbora u toj zemlji... 01.11.2021, Sputnik Srbija\nVučić je rekao da je u razgovoru u Glazgovu sa liderima iz regiona bilo reči i o tome kako da se osnaži inicijativa “Otvoreni Balkan”."Pričao sam sa ljudima iz regiona, sa Edijem Ramom, i o ''Otvorenom Balkanu'', posle ostavke Zaeva, hoćemo li moći da čekamo, da vidimo šta ćemo i kako da uradimo... Razgovarali smo kako da dalje osnažimo inicijativu ''Otvoreni Balkan'', da napredujemo", rekao je Vučić.On je izrazio uverenje da ostavka Zaeva nije posledica samo rezultata na lokalnim izborima, već je usledila i zbog njegovog ličnog razočarenja razgovorima sa EU, budući da im je bilo obećano otvaranje poglavlja, ukoliko potpišu Prespanski sporazum, ali je to, ipak, izostalo."Razgovarali smo kako da se mi uvezujemo, da brže i više sarađujemo...", rekao je Vučić.\nsrbija, zoran zaev, vučić, severna makedonija, srbija – politika, region – politika, region\n15:57 01.11.2021 (Osveženo: 16:59 01.11.2021)\nPredsednik Srbije Aleksandar Vučić izrazio je uverenje da ostavka makedonskog premijera Zorana Zaeva nije posledica samo rezultata lokalnih izbora u toj zemlji, već i izraz ličnog razočarenja u EU.\nVučić je rekao da je u razgovoru u Glazgovu sa liderima iz regiona bilo reči i o tome kako da se osnaži inicijativa “Otvoreni Balkan”.\n"Pričao sam sa ljudima iz regiona, sa Edijem Ramom, i o ''Otvorenom Balkanu'', posle ostavke Zaeva, hoćemo li moći da čekamo, da vidimo šta ćemo i kako da uradimo... Razgovarali smo kako da dalje osnažimo inicijativu ''Otvoreni Balkan'', da napredujemo", rekao je Vučić.\nOn je izrazio uverenje da ostavka Zaeva nije posledica samo rezultata na lokalnim izborima, već je usledila i zbog njegovog ličnog razočarenja razgovorima sa EU, budući da im je bilo obećano otvaranje poglavlja, ukoliko potpišu Prespanski sporazum, ali je to, ipak, izostalo.\n"Razgovarali smo kako da se mi uvezujemo, da brže i više sarađujemo...", rekao je Vučić.


SAD nastavljaju da podržavaju Srbiju i gledaju na nju kao ključnog partnera u regionu - Kosovo Online\nSAD nastavljaju da podržavaju Srbiju i gledaju na nju kao ključnog partnera u regionu\n19. Maj 2022. • 11:50\nU poslednja dva meseca predsednik Republike Srbije Aleksandar Vučić imao je niz sastanka na najvišem nivou sa predstavnicima američke administracije, uticajni senatorima i ljudima iz Stejt departmenta.\nKao što to maestralno radi već osam godina i ovoga puta je uspeo da sačuva poziciji Srbije i obezbedi mogućnosti za našu zemlju i naš narod kada čitav svet pati zbog sukoba koji se dešava u Ukrajini koji predstavlja geopolitički “game changer” ovog veka.\nTokom moje posete SAD posetio sam državu Ohajo i čini se da su predstavnici ove države i više nego spremni i voljni za realizaciju saradnje u oblasti ekonomije, odbrane, obrazovanja i novoj tehnologija i inovacija. Moram da napomenem da Srbija ima i sreće sto je u programu saradnje sa ovom državom koja je bogata i beleži ogroman privredni rast, pa je tako glavni grad Ohaja Kolimbus udvostručio broj stanovnika u poslednjih 20 godina upravo zbog dinamičnog ekonomskog razvoja i investicija.\nSve relevantni politički činioci sa kojima sam se susreo izrazili su spremnost da se saradnja sa Srbijom intenzivira ali i pokazali dobru volju i razumevanje za geopolitičku poziciju Srbije u ovom teškom trenutku za ceo svet.\nTek posle ove posete lično sam se uverio u prijateljstvo i želji za implementacijama strateškog partnerstva dve zemlje. U tom smisli imao sam sastanke sa timom guvernera Ohaja Majka De Vejna, republikanskim senatorom Džordžom Langom, predsednikom Privredne komore Ohaja Steve Stiversom, glavnokomandujući Nacionalne garde Ohaja general-majorom Harisom.\nKljučni utisak je da SAD nastavljaju da podržavaju Srbiju i gledaju na nju i posebno predsednika Vučića kao ključnog partnera u regionu.\nMarinković sa general-majorom HarisomPrivatna arhiva\nDa to nije stvar kurtoazije prema gostu govori i činjenica da u kancelariji generala Harisa stoji i srpska zastava i fotografija sa predsednikom Vučićem, a da u guvererovom kabinetu u sobi koja nosi ime po našem Džordžu Vojinoviću stoji fotografija guvernera i naše premijerke Ane Brnabić.\nGeneral i bivši predsedavajući srpskog kokusa Steve Stivers najavljuje dolazak visoke privredne delegacije iz Ohaja u Srbiju,.\nPuno je šansi samo ako pogledate saradnju sa ovom državom, da ne govorim o celoj SAD, siguran sam da ćemo ovak model sa Ohajom primeniti i sa drugima i ovo je primer kako je predsednik Vučić posvećenim radom uspeo da za samo nekoliko godina u Americi stvori puno prijatelja Srbije koji su spremni da konkretno pomognu, ulazi i da nas politički podrže.\nPiše: Vladimir Marinković, narodni poslanik\nVladimir Marinković Srbija Sjedinjene Američke Države Aleksandar Vučić\nMarinković: Američki zvaničnici govore da će pristati na rešenje koje pronađu Beograd i Priština\nOsnivač Kongresa srpsko-američkog prijateljstva Vladimir Marinković izjavio je da je da je pozicija Srbije i SAD po pitanju Kosova suprotna i dodao da za Ameriku kompromis između Beograda i Prištine predstavlja formiranje Zajednice srpskih opština, implementaciju Briselskog i Vašingtonskog sporazuma i u finalnom rešenju "međusobno priznanje", prenosi Telegraf.rs.\nMarinković: Podrška u pravom času, Srbija ima sve više prijatelja u Kongresu i Senatu\nVučić: Sledi nam teško vreme, jedinstvo nam treba više nego ikada